title: Monte Cassinon taistelu

text: Saksalainen 1. laskuvarjodivisioona aloitti 19. maaliskuuta vastahyökkäyksen luostarista linnavuorelle esti suunnitellun liittoutuneiden hyökkäyksen jatkamisen. Liittoutuneiden hyökkäyksen tueksi siirretyt tankit tuhoutuivat ilman jalkaväen tukea. Kaupungin tilanne ei juurikaan muuttunut vastahyökkäystä seuranneiden taisteluiden aikana.


title: Monte Cassinon taistelu

text: Freyberg siirsi 20. maaliskuuta osia 78. divisioonasta taistelualueelle. Joukoilla mahdollistettiin aluksi kaupungissa suurempi joukkojen määrä, jotta saksalaisten tarkka-ampujien siirrot jo liittoutuneiden hallussa oleville alueille estettiin. Lisäksi uusilla joukoilla täydennettiin linnavuorella olevia joukkoja, jotta saatiin suljettua saksalaisten huoltoreitti kaupunkia puolustaville joukoille. Taistelut jatkuivat kiivaina seuraavan päivän ja huoltoreittiä ei saatu kokonaan tukituksi ja kaupunkia jouduttiin valtaamaan talo talolta.


title: Monte Cassinon taistelu

text: Freyberg keskeytti 23. maaliskuuta hyökkäyksen kiivaiden taisteluiden väsytettyä uusiseelantilaiset ja intialaiset. Kolme seuraavaa päivää käytettiin rintaman vakiinnuttamiseen. Saarroksiin joutuneet joukot vetäytyivät liittoutuneiden asemiin. Kaupungista taistelleet uusiseelantilaiset korvattiin brittiläisellä 1. kaartinprikaatilla ja intialaiset brittiläisellä 78. divisioonalla. Uuden-Seelannin armeijakunnan esikunta hajotettiin 26. maaliskuuta ja se korvattiin brittiläisellä XIII armeijakunnalla. Intian 4. divisioona menetti rintamalla olo aikanaan 3 000 miestä ja Uuden-Seelannin divisioona 1600 miestä.


title: Monte Cassinon taistelu

text: Kevään tullessa sää parani ja liittoutuneet pystyivät aloittamaan 11. toukokuuta suurhyökkäyksen Cassinoa vastaan tykistövalmistelulla 2 000 tykin voimalla, BBC aikamerkki 23. 00 merkkinä. Tämän jälkeen joukot lähtivät etenemään Cassinosta aina mereen saakka olevalla rintamalla.


title: Monte Cassinon taistelu

text: Kenraali Juinin johtamat Vapaan Ranskan joukot, jotka koostuivat pääasiassa pohjois-afrikkalaisista, mursivat Gustav-linjan Cassinon etelä-puolella. Kaupungin valtaus oli jätetty kenraaliluutnantti Wladyslaw Andersin 50 000 miehen vahvuiselle Puolan II armeijakunnalle. Armeijakunta koostui Puolasta Puolan offensiivin jälkeen paenneista sotilaista.


title: Monte Cassinon taistelu

text: Aamulla 12. toukokuuta puolalaiset etenivät ylös rinnettä kohti luostarin raunioita. He saivat joitakin asemia haltuunsa, mutta laskuvarjojääkärit löivät takaisin kaikki puolalaisten hyökkäykset. Kesti viisi lähitaistelujen täyttämää päivää, ennen kuin puolalaiset pääsivät eteenpäin kukkulalle ja saivat valloitettua kaikki asemat luostarin ympäriltä. 18. toukokuuta puolalaisten ulaanien yksikkö pääsi luostariin. Saksalaiset olivat tyhjentäneet paikan muutamia haavoittuneita lukuun ottamatta. Laskuvarjojääkärit olivat joutuneet saartouhan alle ja vetäytyneet. Puolalaisia kaatui pelkästään viimeisessä Cassinon taistelussa yli 1 200, yhteensä 3 779 kaatuneesta puolalaisesta.


title: Monte Cassinon taistelu

text: Kenraali Juinin johtamat ”vapaat ranskalaiset”, olivat etelämpänä murtaneet 13. päivänä Gustav-linjan puolustuksen Gariglianossa. Edettyään Aurunci-vuorten yli, se valvoi viimein 17. päivän iltana koko Itristä Picoon vievää tietä. Via Casilinan sekä muidenkin saksalaisten huoltoyhteyksien katkettua, liittoutuneet olivat jo lähes motittaneet Cassinoa puolustaneet laskuvarjosotilaat, joten Kesselringin epätoivoinen vetäytymiskäsky pelasti saksalaiset 1. Laskuvarjojääkäridivisioonan viime hetkellä.


title: Monte Cassinon taistelu

text: 23.05 Anzion sillanpäässä taistelleet amerikkalaiset murtautuivat viimein ulos ja olisivat helposti voineet edetä saksalaisten linjojen taakse, mutta saksalaisten motittamisen sijaan Rooman sotilaallisesti merkityksetön valtaaminen katsottiin tärkeämmäksi, joten Kesselringin onnistui ryhmittää joukkonsa nopeasti uudelle vahvalle puolustuslinjalle Rooman pohjois-puolelle. Monte Cassinon valtauksen jälkeen tie Roomaan oli viimein liittoutuneille auki.


title: Monte Cassinon taistelu

text: Puolalaisten hyökkäys lopetti viisi kuukautta kestäneen taistelun. Ainakin 45 000 liittoutuneiden sotilasta sai surmansa. 15. tammikuuta, jolloin taistelun Monte Cassinosta alkoi, Rooman valtaukseen asti 4. kesäkuuta asti, liittoutuneiden kaikki tappiot taistelussa, olivat yhteensä 115 000 kaatunutta, haavoittunutta ja kadonnutta. Saksalaisten tappioista ei ole luotettavia arvioita, mutta kaupungin pohjoispuolella on 20 027 kaatuneen saksalaisen sotilaan hautausmaa. Cassinon murruttua saksalaiset vetäytyivät Gustav-linjalta ja liittoutuneet saattoivat keskittyä Rooman valtaamiseen. Liittoutuneet valloittivat Rooman 4. kesäkuuta 1944.


title: Georgia Byng

text: Georgia Byng (s. 1966) on brittiläinen kirjailija, joka on kirjoittanut muun muassa Molly Moon -kirjat. Hänen esikoisteoksensa on "Molly Moon ja Hervoton hypnoosiseikkailu". Byng on asunut lapsuutensa Hampshiressä. Hän asuu Lontoossa miehensä taiteilija Marc Quinnin ja kolmen lapsensa Tiger Rosen, Lucasin ja Skyn kanssa.


title: Jorginho

text: Jorginho-nimeä käyttäneitä henkilöitä ovat:


title: Positiivinen ja negatiivinen ateismi

text: Positiivinen ateismi eli vahva ateismi on tietoteoreettinen käsitys, jonka mukaan on vahvoja todisteita jumalien olemassaoloa vastaan eikä mitään todisteita puolesta. Negatiivinen ateismi eli heikko ateismi on käsitys, jonka mukaan ei ole mitään yleisiä tai erityisiä perusteita tai todisteita jumalien olemassaolon puolesta, jolloin jumalia ei tule olettaa olevan olemassa.


title: Positiivinen ja negatiivinen ateismi

text:
Ateismista on kaksi määritelmää. Perinteisesti ateismi on ulkoista todellisuutta koskeva eli ontologinen väite, joka koskee jumalan olemassaoloa. Ateismi on siis väitelause ”jumalaa ei ole olemassa.” Ateismi ja sen vastakohta teismi ovat tällöin ainoat mahdolliset kannat: jumala on olemassa tai jumalaa ei ole olemassa. Toisessa määritelmässä ateismi on jonkin yksilön tietoa koskeva käsitys. Koska inhimillinen tieto on eriasteista, voidaan periaatteessa erottaa positiiviset ateistit, jotka kieltävät jumalan olemassaolon, ja negatiiviset ateistit, joilta puuttuu usko jumalan olemassaoloon.
Filosofi Michael Scriven on muotoillut taulukossa olevan tunnetun ateismin tietoteoreettiseen määritelmän, jossa käsitys tiedosta jumalien olemassaolosta määritellään asteikkona. Filosofi Michael Martin on muotoillut tietoteoreettisen jaottelun positiiviseen ateismiin ja negatiivisen ateismiin.


title: Positiivinen ja negatiivinen ateismi

text: Negatiivisten ateistien mukaan jumalan olemassaolon puolesta ei ole esitetty mitään todisteita. Positiivisten ateistien mukaan jumalan olemassaoloa voidaan pitää todistettavasti epätotena.


title: Positiivinen ja negatiivinen ateismi

text: Tunnettu teos ateismin perusteista on filosofi Michael Martinin kirja "" (1990). Teoksessa Martin käy läpi perinteisiä perusteluja jumalan olemassaolosta. Ensiksi Martin pyrkii osoittamaan, että usko jumalaan on vailla perusteita. Martinin mukaan kaikki esitetyt perinteiset jumalatodistukset ovat kestämättömiä. Martinin mukaan negatiivinen ateismi on perusteltua. Toiseksi Martin pyrkii osoittamaan, että on perustellumpaa olla uskomatta jumalaan kuin uskoa.


title: Positiivinen ja negatiivinen ateismi

text: Ateismin puolustajien mukaan edes positiivinen ateismi ei vaadi täydellistä tietoa jumalan olemassaolosta. Heidän mukaansa ateismissa väitetään vain, että perustelut sille, ettei jumalaa ole olemassa, ovat vahvemmat kuin perustelut sille, että jumala on olemassa. Heidän mukaansa positiivisessa ateismissa esitetään, että todisteet jumalan olemassaoloa vastaan ovat riittävät sille, että on oikeutettua olla uskomatta jumalaan.


title: Sun-Hwa Kwon

text: Sun-Hwa Kwon (os. Paik), tunnetaan paremmin vain nimellä ”Sun”, on fiktiivinen hahmo yhdysvaltalaisessa televisiosarjassa "Lost", jossa häntä näyttelee Yoon-jin Kim.


title: Sun-Hwa Kwon

text: Sun opiskeli taidehistoriaa Soulin yliopistossa. Hänen äitinsä järjestää hänelle tapaamisen Jae Leen kanssa, joka kuitenkin seurustelee jo toisen, amerikkalaisen naisen kanssa. Saatuaan tietää tämän Sun tapaa Jinin, tulevan aviomiehensä.


title: Sun-Hwa Kwon

text: Jin saa taivuteltua Sunin isän hyväksymään avioliiton. Jin joutuu kuitenkin tekemään tälle töitä. Kun Sun saa tietää töiden rikollisen luonteen, hän yrittää löytää tien ulos tuhoontuomitusta avioliitosta. Sun ottaa salaa englannin kielen tunteja Jaen kanssa. Jae on palannut Pohjois-Amerikasta suhteensa päätyttyä. Myöhemmin tulee selviksi, että vaikka he olivat aluksi vain ystävykset, heillä on ollut myös seksuaalinen suhde.


title: Sun-Hwa Kwon

text: Myöhemmin Sun ja Jin haluaisivat saada lapsia, mutta yritykset eivät tuota tulosta. Lääkäri kertoo molempien läsnä ollessa, ettei Sun voi saada lapsia. Myöhemmin tohtori tapaa Sunin kaupungilla ja kertoo, että tosiasiassa Sun on terve ja Jin on steriili.


title: Sun-Hwa Kwon

text: Lopulta Sun saa mahdollisuuden ystävänsä avustuksella karata avioliitosta karkaamalla Sydneyn lentokentältä ennen edessä olevaa lentoa. Juuri kun hän on katoamassa oven edessä olevaan autoon, hän tajuaa rakastavansa Jiniä ja jää kentälle viime hetkellä. Jin ja Sun nousevat Oceniac Airlinesin lennolle 815.


title: Sun-Hwa Kwon

text: Sun uskottelee kaikille ettei hän osaa puhua englantia, koska muuten Jin selvittäisi mistä Sun on kielen oppinut. Salaisuuden saa selville vain Michael ja Kate, mutta pian hän joutuu paljastamaan kielitaitonsa muillekin päättääkseen tappelun Michaelin ja Jinin välillä.


title: Sun-Hwa Kwon

text: Sun on ollut hyödyksi saarella, sillä hän osaa hieman lääketiedettäkin. Hän esimerkiksi kasvattaa puutarhassaan useita lääkekasveja.


title: Sun-Hwa Kwon

text: Toisen tuotantokauden jaksossa "Vedätys" Sun joutuu kaapatuksi puutarhastaan. Hän yrittää paeta, mutta hänet löydetään myöhemmin tajuttomana maasta. Hän virkoaa nopeasti, mutta ei ole nähnyt hyökkääjää.


title: Sun-Hwa Kwon

text: Pian tapahtuneen jälkeen Sun alkaa voida pahoin. Oksentelun jälkeen hän pyytää Sawyerilta raskaustestiä ja huomaa tuloksen olevan positiivinen. Jin on tiedosta iloinen, mutta Sun kertoo myös totuuden, ettei Jin voi hedelmöittää naista. Kun Sun vakuuttaa, ettei hän ole ollut muiden miesten kanssa, Jin uskoo ihmeen tapahtuneen.


title: Sun-Hwa Kwon

text: Toisen tuotantokauden päätösjaksossa Jin ja Sun auttavat Sayidia purjehtimaan Desmondin veneellä saaren toiselle puolelle. He jäävät odottamaan veneeseen, kun Sayid käy sytyttämässä merkkitulen.


title: Sun-Hwa Kwon

text: Jack, Kate, Sawyer ja Hurley eivät kuitenkaan ilmaannu kohtauspaikalle. Sayid alkaessa epäillä hän ja Jin valmistelevat väijytyksen Toisille. Toiset kuitenkin osaavat kiertää väijytyksen ja aloittavat purjeveneen kaappauksen. Veneessä oleva puolustaa itseään ja ampuu yhden Toisista. Sun pakenee veneeltä kansiluukun kautta mereen, josta Jin hakee hänet rannalle.


title: Sun-Hwa Kwon

text: Kun Nikki ja Paulo kuolevat mystisesti, Sun epäilee Toisia, jotka ovat aiemmin kaapanneet hänetkin. Charlien ja Sunin jäädessä kahden kesken rannalle Charlie tunnustaa kaapanneensa hänet.


title: Sun-Hwa Kwon

text: Kun Juliet kertoo kaikkien saarella raskaana olevien naisten olevan hengenvaarassa, Kate kääntää katseensa hetkeksi Suniin, joka on tällä hetkellä raskaana. Juliet vie Sunin selvittääkseen vauvan terveyden ja hedelmöityshetken. Hän saa selville raskauden alkaneen samalla hetkellä, kun Sun saapui saarelle ja kertoo Sunille, että ellei tämä poistu saarelta parin kuukauden sisällä, tämä kuolee.


title: Sun-Hwa Kwon

text: Kuultuaan Karlin varoituksen Toisten hyökkäyksestä, Sun matkustaa Jackin ryhmän kanssa radiomastolle Jinin jäädessä väijymään Toisia. Hän katsoo etäältä Jackin suunnitelmaa ja pelästyy kuultuaan Jinin jääneen vangiksi. Myöhemmin hän kuitenkin helpottuu kuultuaan Jinin selvinneen ja Jackin saatua yhteyden pelastajiin.


title: Sun-Hwa Kwon

text: Neljännellä tuotantokaudella Sun päättää jäädä Jackin ryhmään Jinin kanssa. Sun alkaa kuitenkin epäillä "Kahana"-ryhmän motivaatioita ja yrittää tivata Faradaylta vastausta siihen, pelastavatko he heidät. Saatuaan lähes kielteisen vastauksen Sun päättää lähteä Locken ryhmän luo parakeille, mutta Juliet estää sen paljastamalla Jinille Sunin syrjähypyn. Sun lyö Julietia ja vetäytyy telttaansa. Jin antaa kuitenkin Sunille anteeksi ja sanoo suojelevansa tätä.


title: Sun-Hwa Kwon

text: Sayidin palattua "Kahana"-laivalta Sun menee yhdessä Jinin ja Aaronin kanssa laivalle. Sun järkyttyy kohdattuaan Michaelin. Kun helikopteri saapuu laivalle, Sun onnistuu nousemaan siihen Aaronin kanssa, mutta Jin ei ehdi hypätä kopteriin. Laivan räjähtäessä Sun huutaa tuskissaan luullen Jinin kuolleen. Kopteri putoaa mereen polttoaineen loputtua, mutta kaikki kyydissä olleet selviävät. Pennyn etsintäalus löytää Oseanicin kuutoset ja vie heidät Membatalle.


title: Sun-Hwa Kwon

text: Lehdistötilaisuudessa Sun valehtelee Jinin kuolemasta. Palattuaan Etelä-Koreaan Sun ostaa suuren osan isänsä yhtiöstä Oceanic Airlinesilta saamillaan korvausrahoillaan. Sun syyttää isänsä olevan toinen henkilö, joka on vastuussa Jinin kuolemasta. Viidennellä tuotantokaudella paljastuu, että Ben on toinen henkilö.


title: Sun-Hwa Kwon

text: Myöhemmin Sun synnyttää tyttärensä terveenä ja nimeää tämän Ji Yeoniksi. Myöhemmin Sun käy Hurleyn kanssa Jinin haudalla ja sanoo kaipaavansa tätä.


title: Sun-Hwa Kwon

text: Muutaman vuoden kuluttua Sun vierailee Widmoren luona ja sanoo hänen tietävän että hän etsii saarta ja että Oseanicin kuutoset valehtelevat. Sun antaa bisneskorttinsa Widmorelle ja sanoo heillä olevan yhteinen päämäärä. Matkustettuaan Los Angelesiin Widmore nappaa Sunin ja tivaa häneltä heidän tavoitettaan, minkä Sun kertoo olevan Benin tappaminen.


title: Sun-Hwa Kwon

text: Sun kohtaa Katen Los Angelesissa ja sanoo tälle ettei syytä häntä siitä, mitä Jinille tapahtui. Hän sanoo, että Katen on tehtävä kaikkensa suojellakseen Aaronia. Kohdattuaan Benin Sun aikoo ampua hänet kostoksi Jinin kuolemasta, mutta Ben sanoo Sunille Jinin olevan elossa ja näyttää todisteeksi Jinin vihkisormuksen, jonka Locke antoi hänelle. Ben vie Sunin ja Jackin , jossa Eloise Hawking kertoo heille kuinka palata saarelle. Sun on mukana Ajira Airwaysin lennolla, kun aikahyppy tapahtuu.


title: Sun-Hwa Kwon

text: Välähdyksen jälkeen Sun huomaa ystäviensä kadonneen. Lentokone tekee onnistuneen pakkolaskun -saaren kiitoradalle. Benin aiottua palata pääsaarelle, Sun tainnuttaa hänet ja soutaa Frankin kanssa pääsaarelle. He saapuvat parakeille ja kohtaavat Christianin. Sunin kysyttyä Christianilta Jinin olinpaikasta, tämä näyttää Sunille valokuvan, jossa Jin ja muut selviytyneet ovat mukana Dharma Initiativessa vuodessa 1977.


title: Sun-Hwa Kwon

text: Sun kohtaa Locken ja päättää lähteä tämän kanssa Toisten leiriin. Locke lupaa Sunille etsivänsä keinon saada Sun ja Jin takaisin yhteen, mutta Locke kertoo Benille valehdelleensa Sunille. Matkalla vanhan leirinsä läpi Sun löytää Charlien vanhan sormuksen Aaronin kehdosta. Myöhemmin Sun kohtaa Ilanan ryhmän ja saa tietää Locken olevan huijari Ilanan näytettyä hänelle oikean Locken ruumiin. Sun ja Frank eivät kuitenkaan usko Ilanaa ja hänen ryhmäänsä hyviksi. Kun Musta-asuinen mies saapuu patsaan luota ja vie Richardin mukanaan viidakkoon, Ilana ehdottaa että he seuraisivat Toisia


title: Sun-Hwa Kwon

text: . Sun tyrmää ajatuksen sanomalla että heidän on haudattava Locke. Joukon saavuttua Temppelille savuhirviön hyökkäyksen jälkeen, Miles kertoo Sunille kadottaneensa Jinin. Paettuaan rannalle Ilana kertoo Sunille joko tämän tai Jinin olevan ehdokas. Jackin, Hurleyn ja Richardin saavuttua rannalle Sun ryntää halaamaan ystäviään. Heidän keskustellessaan Sun ilmaisee tulijoille tietonsa heidän ehdokkuudestaan.


title: Sun-Hwa Kwon

text: Seuraavana päivänä Sun hoitaa osittain kuollutta puutarhaansa. Sun torjuu Jackin puheet kohtalosta ja tarkoituksesta käskien tämän häipyä. Hetken kuluttua Musta-asuinen mies saapuu paikalle ja yrittää saada Sunin liittymään joukkoihinsa, luvaten että Sun tapaa Jinin. Sun ei usko miestä ja juoksee pakoon, lyöden päänsä oksaan ja menettäen tajuntansa ja kykynsä puhua englantia. Jackin avustuksella Sun pystyy kirjoittamaan asiansa paperille. Sun seuraa Jackia Black Rockille ja myöhemmin Musta-asuisen miehen leiriin, jossa Kate kertoo hänelle Sawyerin suunnitelmasta paeta saarelta Widmoren sukellusveneellä. Sawyerin veneelle joukko matkustaa Hydra-saarelle, jossa Sun kohtaa Jinin. Sun saa takaisin kykynsä puhua englantia. Widmore kuitenkin pettää Sawyerin ja lukitsee selviytyneet häkkeihin. Sun keskustelee Jinin kanssa ja palauttaa tämän vihkisormuksen.


title: Sun-Hwa Kwon

text: Musta-asuisen miehen hyökättyä saarelle Jack ja Sayid vapauttavat selviytyneet häkeistään. He päättivät paeta sukellusveneellä ja onnistuivat pääsemään veneeseen Clairea lukuun ottamatta. Musta-asuinen mies oli kuitenkin piilottanut Jackin reppuun räjähteen, jonka Sawyer vahingossa aktivoi. Pommin räjähdettyä Sun jää puristuksiin metallipalkin väliin. Sun pyytää Jiniä jättämään hänet, mutta tämä lupaa, ettei hän enää koskaan jätä Sunia. Sun ja Jin hukkuvat sukellusveneen upottua meren pohjaan.


title: Sun-Hwa Kwon

text: Vaihtoehtoisessa aikajanassa Sun ja Jin ovat mukana Oceanicin lennolla 815. Lennon aikana Sun kommentoi Jinille Rosen ja Bernardin onnellisuutta. Jin pelkää Sunin asenteen paljastavan heidän suhteensa ja käskee tätä napittamaan paitansa. Lentokentällä tulli joutuu takavarikoimaan rahat, jotka Jin oli tuonut Sunin tietämättä. He kirjautuvat eri hotellihuoneisiin Jinin pyynnöstä. Illalla Sun ja Jin päätyvät sänkyyn keskenään.


title: Sun-Hwa Kwon

text: Seuraavana päivänä heidän huoneeseensa saapuu Keamy, jolle Sun joutuu antamaan kellonsa vakuudeksi rahoista. Mikhailin tulkattua heidän puheet Keamylle, Sun kertoo että hänellä on salainen pankkitili. Mikhailin ja Sunin saavuttua pankkiin Sun huomaa isänsä sulkeneen tilin ja jäädyttäneen Sunin varat. He palaavat ravintolaan, jossa Jin ja Keamy olivat. Sayid oli vapauttanut Jinin ja tappanut Keamyn miehineen. Jin ampuu Mikhailia silmään, ja Sun haavoittuu tilanteen seurauksena. Matkalla sairaalaan Sun paljastaa Jinille olevansa raskaana. Heidän ohittaessaan Locken, Sun saa muiston elämästään saarella sekoittaen Locken Musta-asuiseen mieheen. Juliet tekee Sunille ultraäänitutkimuksen, jonka aikana selviää, ettei vauva ollut vahingoittunut. Sun ja Jin muistavat elämänsä saarella ja alkavat puhua englantia. Sun ja Jin ovat läsnä kirkossa muiden selviytyneiden kanssa, kun Christian avaa kirkon ovet ja kirkas valkoinen valo ympäröi selviytyneet siirtäen heidät eteenpäin.


title: Blessed Are the Sick

text: Blessed Are the Sick on amerikkalaisen Morbid Angel -yhtyeen toinen täyspitkä albumi. Se julkaistiin vuonna 1991 Earache Recordsin kautta. Levyltä on yksi video kappaleesta "Blessed Are the Sick".


title: Jiří Pauer

text: Jiří Pauer (22. helmikuuta 1919 – 21. joulukuuta 2007) oli tšekkiläinen säveltäjä ja kulttuurivaikuttaja, joka toimi Tšekin filharmonisen orkesterin johtajana 1958–1980, Tšekkoslovakian kansallisteatterin oopperan johdossa 1953–1955 ja 1965–1967 sekä eläkeiässä vielä kymmenisen vuotta koko kansallisteatterin johtajana.


title: Jiří Pauer

text: Pauer opiskeli aluksi luokanopettajaksi ja toimi ammatissa samalla kun opiskeli musiikkia Otakar Šínin ja Alois Hában johdolla Prahan konservatoriossa 1943–1946. Lisäksi hän sai opetusta Pavel Bořkovecilta. Hän ihaili Bohuslav Martinůa ja Benjamin Britteniä ja oli kirjeenvaihdossa Dmitri Šostakovitšin kanssa.


title: Jiří Pauer

text: Pauer toimi monessa tehtävässä kulttuurihallinnossa. Heti toisen maailmansodan jälkeen hän perusti Prahaan musiikkiopiston ja työskenteli siinä neljä vuotta. Alois Hában vaikutuksesta Jiří Pauer oli jäsenenä uuteen musiikkin keskittyvän Přítomnost-yhdistyksen hallituksessa. Myöhemmin hänestä tuli vasta perustetun Tšekkoslovakian säveltäjäyhdistyksen keulahahmo pitkäksi aikaa. 1950-luvulla hänellä oli tehtäviä maan kulttuuriministeriössä ja yleisradioyhtiössä. Tämän ohella hän myös opetti sävellystä Prahan esittävän taiteen akatemiassa (AMU) vuosina 1965–1990.


title: Jiří Pauer

text: Pauer sävelsi oopperoita, sinfonioita, konserttoja sekä kamarimusiikkiteoksia.


title: Konemestari

text: Konemestari on määrätyn ammattitutkinnon suorittanut laivojen, voimaloiden ja korjauspajojen työnjohtaja. Konemestari on yleisnimike.


title: Konemestari

text: Konemestarien pätevyys on kolmivaiheinen. Ensimmäinen vaihe on "vahtikonemestari", toinen vaihe on "konemestari" ja kolmas vaihe on "ylikonemestari". Koulutuksen jälkeen vahtikonemestarin pätevyys saavutetaan 24 kuukauden hyväksytyn työkokemuksen kautta. Konemestarin pätevyys saavutetaan koulutuksen ja 12 kuukauden määrätyn työkokemuksen vahtikonemestarina kautta. Ylikonemestarin pätevyys saavutetaan koulutuksen ja 12 kuukauden työkokemuksen konemestarina kautta.


title: Konemestari

text: Laivoilla konemestarit johtavat konepuolen toimintaa vahtien aikana; isommilla laivoilla heillä on esimiehenään konepäällikkö. Konepäälliköt käyttävät matkustajalaivoilla ja merenkulkuhallinnon aluksilla virkapukua. Heillä on kavaijitakin hihoissa tai messitakin olkaimissa neljä kultanauhaa kuten kapteenillakin, erotuksena on yläpuolelle sijoitettu potkuri. Samoin konemestareilla voi olla vastaava virkapuku, joskin yleensä he käyttävät sellaista vain sisävesilaivoilla. Heidän nauhamääränsä vaihtelee yhdestä kolmeen. Höyrylaivoissa konepäällikkö on höyrykattiloiden käytönvalvoja.


title: Konemestari

text: Yleensä konemestarit ajavat vahtia. Isoimmissa aluksissa on myös päivämestari. Konepäällikkö johtaa aluksen koneosaston toimintaa. Usein konepäällikkö on myös aluksen palopäällikkö.


title: Konemestari

text: Merenkulkualan insinöörin (AMK) opinnoissa keskitytään laivan kone-, sähkö- ja automaatiotekniikkaan sekä koneiden, laitteistojen ja laivan rakenteiden hallintaan. Taitoja syventävät aluksen huolto- ja kunnossapitomenetelmät, merimiestaidot sekä turvallisuus-, ensiapu- ja hätätilannevalmiudet. Koulutuksessa painotetaan johtamistason osaamista. Opiskelijalla on mahdollisuus hankkia myös maavoimalaitoksen käytönvalvojan pätevyys valitsemalla vapaavalintaiset opinnot energiatekniikasta.


title: Zdenko Mikula

text: Zdenko Mikula (27. marraskuuta 1916 Vyhne – 31. lokakuuta 2012 Bratislava) oli slovakialainen säveltäjä. Hän opiskeli Bratislavan konservatoriossa.


title: Zdenko Mikula

text: Mikulan tuotantoon kuuluu ooppera "Žena". Lisäksi hän kirjoitti muun muassa laulu- ja kamarimusiikkia sekä kansanmusiikkisovituksia.


title: Houkutusten kiihottava maku

text: Houkutusten kiihottava maku on Ultra Bra -yhtyeen ensimmäinen julkaisu. Levynteko oli palkinto Suomen Demokraattisen Nuorisoliiton poliittisten laulujen kilpailun voitosta. Levy julkaistiin CD-EP-muodossa. EP:stä on otettu kaksi painosta, joista ensimmäisen levy on väriltään vihreä ja toisen oranssi. Levityksestä vastasi Megamania.


title: Houkutusten kiihottava maku

text: Kaikki EP:n kappaleet on sisällytetty vuonna 2001 julkaistulle "Sinä päivänä kun synnyin" -kokoelmalevylle.


title: Viertotie

text: Viertotie () on kivi- tai sepelipäällysteisen (valta)tien vanha nimitys.


title: Viertotie

text: Viertoteitä tehtiin vilkkaan liikenteen tai raskaiden kuormien vuoksi. Kantava aluskerros oli kiviä tai karkeaa soraa ja 0,3–0,5 metriä paksu. Päällyste tehtiin pienistä luonnonkivistä tai sepelistä ja tiivistettiin raskaalla jyrällä.


title: Viertotie

text: Helsinkiin johtaneet suuret valtatiet ovat olleet nimiltään "Läntinen viertotie" (nyk. Mannerheimintie) ja "Itäinen viertotie" (nyk. Hämeentie), ruotsinkielisiltä nimiltään "Västra Chaussén" ja "Östra Chaussén". Ne kivettiin 1860-luvulla. Helsingissä on edelleen Etelä-Haagassa katu nimeltä Vanha viertotie.


title: 15 (luku)

text: 15 (viisitoista) on luonnollinen luku, joka tulee neljäntoista jälkeen ja ennen kuuttatoista.


title: 15 (luku)

text: Luku 15 on viides kolmioluku, sillä se on kokonaislukujen 1...5 summa. Lisäksi se on kolmas kuusikulmioluku.


title: 15 (luku)

text: Fosforin järjestysluku alkuaineiden jaksollisessa järjestelmässä on 15.


title: 15 (luku)

text: 15-pelissä on 15 numeroitua laattaa.


title: Irma Grese

text: Irma Grese (7. lokakuuta 1923 Wrechen, Saksa – 13. joulukuuta 1945 Hameln, Saksa) toimi keskitysleirivartijana Ravensbrückissä, Auschwitzissa ja Bergen-Belsenissä toisen maailmansodan aikana, vuosina 1942–1945.


title: Irma Grese

text: Grese tunnettiin poikkeuksellisen julmasta ja perverssistä käytöksestään, minkä takia hän on jäänyt historiaan natsi-Saksan pahamaineisimpiin kuuluvana naispuolisena sotarikollisena. Kerrotaan, että Grese ei ollut juurikaan kiinnostunut miehistä, mutta hän pakotti vankileirillä naispuoliset vangit tekemään toisilleen sadomasokistisia rituaaleja, joita hän itse katsoi vierestä.


title: Irma Grese

text: Irma Grese teloitettiin hirttämällä Hamelnissa yhdessä Bergen-Belsenin komendantin Josef Kramerin kanssa. Hänen pyövelinään toimi Albert Pierrepoint. Hänen viimeinen sanansa oli "Schnell!" (”Vauhtia!”) Grese oli kuollessaan 22-vuotias ja koko 1900-luvun nuorin Ison-Britannian lakien mukaan teloitettu nainen.


title: Irma Grese

text: Irma Grese syntyi Mecklenburgin osavaltiossa lähellä Pasewalkia. Hän oli perheen viidestä lapsesta kolmas, ja hänellä oli kaksi sisarta ja kaksi veljeä. Isä Alfred Grese oli maitomies ja Saksan kansallissosialistisen työväenpuolueen jäsen vuodesta 1937. Äiti Berta Grese ajautui itsemurhaan vuonna 1936 saatuaan tietää, että hänen miehensä oli pettänyt häntä paikallisen pubinomistajan tyttären kanssa. Historioitsija Peter Vronskyn arvelujen mukaan Alfred Grese meni uusiin naimisiin vuonna 1939.


title: Irma Grese

text: Gresen sisko, Helene Grese, kertoi siskonsa oikeudenkäynnissä, että Irma ei koskaan koulussa uskaltanut liittyä tyttöjen välisiin tappeluihin vaan sen sijaan karkasi. Irma Grese keskeytti koulun vuonna 1938 ollessaan 14-vuotias. Päätökseen vaikutti luultavasti tytön sopimattomuus kouluun, kiusaaminen ja Gresen fanaattinen kiinnostus Saksan tyttöliittoon, jota hänen isänsä ei kuitenkaan hyväksynyt. Grese työskenteli muiden töiden ohella kaksi vuotta apulaissairaanhoitajana SS:n parantolassa ja etsi sairaanhoitajan harjoittelupaikkaa, siinä kuitenkaan onnistumatta.


title: Corleone

text: Corleone (sisiliaksi Cunigghiuni) on noin 11 000 asukkaan kaupunki Sisiliassa Palermon metropolikaupungissa.


title: Corleone

text: Kaupunki on peräisin jo arabien valtakaudelta ennen 1000-lukua. Kaupungin nimi tunnetaan muodossa Qurliyūn arabiankielisissä 900-luvun lähteissä. Kaupungin tunnetuin nähtävyys on Chiesa Madre -kirkko, jonka rakentaminen aloitettiin 1300-luvulla. Corleonessa on myös 1000- ja 1100-lukujen välillä rakennettu vartiotorni.


title: Corleone

text: Corleone on 1960-luvulta lähtien tullut tunnetuksi mafian vuoksi. Eräät corleonalaiset mafiaperheet nousivat 1980-luvun alun ns. toisessa mafiasodassa palermolaisten perheiden tilalle mafian vaikutusvaltaisimmiksi perheiksi. Tunnettuja corleonelaisia mafiosoja ovat muiden muassa Salvatore Riina ja Bernardo Provenzano. Mafiamaineen vuoksi on ehdotettu, että kaupunki ottaisi takaisin vuosisatoja sitten käytetyn nimen ”Cuor di Leone” (Leijonan sydän).


title: Corleone

text: Corleone esiintyy "Kummisetä"-elokuvissa ja -romaaneissa mafiaperheen nimenä ja alkuperäkaupunkina. Elokuvassa mafiaperheen päämies Vito Corleone saa sekaannuksen vuoksi nimensä kotikylänsä mukaan. Mario Puzon "Kummisetä"-romaanin mukaan kyse on tietoisesta kotiseutumuiston vaalimisesta: ”Uudessa kotimaassaan hän muutti nimensä Corleoneksi säilyttääkseen edes jonkin siteen kotikyläänsä. Tämä oli yksi niistä harvoista tunteellisista eleistä, joita hän milloinkaan harrasti.”


title: Ooststellingwerf

text: Ooststellingwerf on kunta Friisinmaan provinssissa, Alankomaissa. Pinta-alaa kunnalla on 226,08 neliökilometriä, josta vettä on 1,7 km². Asukkaita kunnassa on 26 355 (1.2.2008).


title: Ooststellingwerf

text: Kunta on yksi niistä Friisinmaan kunnista, joissa ei puhuta friisiä; sen sijaan siellä puhutaan stellingwerfsia.


title: Ooststellingwerf

text: Asukasluvut 1. tammikuuta 2008:


title: Vermillionin piirikunta

text: Vermillionin piirikunta on piirikunta Indianan osavaltiossa, Yhdysvalloissa. Vuonna 2000 sen väkiluku oli 16 788. Piirikunnan hallinnollinen keskus on Newport. Se kuuluu Terre Hauten metropolialueeseen.


title: Vermillionin piirikunta

text: Vermillionin piirikunta perustettiin 1. helmikuuta 1824. Se sai nimensä läheisestä Vermilion River -joesta. Piirikunnan nimeen lisättiin toinen l-kirjain, jotta se erottuisi naapuripiirikunnasta, Illinoisin osavaltiossa sijaitsevasta Vermilionin piirikunnasta.


title: Vermillionin piirikunta

text: Piirikunnan pinta-ala on 673 km², josta maata on 665 km² ja vesistöjä 8 km².


title: Vermillionin piirikunta

text: Vuonna 2000 Vermillionin piirikunnassa oli 16 788 asukasta, 6 762 taloutta ja 4 713 perhettä. Väestötiheys oli 25/km². Piirikunnan 7 405 asumisyksikön keskimääräinen tiheys oli 11/km². Asukkaista 98,39 prosenttia oli valkoihoisia, 0,26 prosenttia mustia tai afroamerikkalaisia, 0,24 prosenttia alkuperäiskansoja, 0,12 prosenttia aasialaisperäisiä, 0,02 prosenttia Tyynenmeren saarilta ja 0,16 prosenttia muita rotuja sekä 0,80 prosenttia näistä kahteen tai useampaan ryhmään kuuluvia. Lisäksi 0,64 prosenttia oli mihin hyvänsä rotuun kuuluvia espanjalais- tai latinalaissyntyisiä.


title: Vermillionin piirikunta

text: Piirikunnan 6 762 taloudesta 30,80 prosentilla oli kotona asuvia alle 18-vuotiaita lapsia. 57,30 prosenttia oli yhdessä asuvia aviopareja, 9,00 prosentilla perheenpää oli ilman aviomiestä asuva nainen ja 30,30 prosenttia oli perheettömiä. Kaikista talouksista 26,60 prosenttia oli yksin asujia ja 12,90 prosenttia yksin asuvia 65 vuotta täyttäneitä. Talouksien keskimääräinen asukasluku oli 2,44 ja perheiden 2,94.


title: Vermillionin piirikunta

text: Piirikunnan väestöstä alle 18-vuotiaita oli 23,80 prosenttia, 18–24-vuotiaita 8,10 prosenttia, 25–44-vuotiaita 27,50 prosenttia, 45–64-vuotiaita 24,90 prosenttia ja yli 65-vuotiaita 15,80 prosenttia. Keski-ikä oli 39 vuotta. Jokaista 100 naista kohti oli 95,00 miestä. Jokaista sataa yli 18-vuotiasta naista kohti oli 92,00 miestä.


title: Vermillionin piirikunta

text: Piirikunnan talouksien mediaanitulo oli 34 837 dollaria ja perheiden 41 809 dollaria. Miesten mediaanitulo oli 32 279 dollaria ja naisten 22 647 dollaria. Tulot henkilöä kohden olivat 18 579 dollaria. Noin 6,30 prosenttia perheistä ja 9,50 prosenttia koko väestöstä, 10,40 prosenttia alle 18-vuotiaista ja 12,60 prosenttia yli 65-vuotiaista eli köyhyysrajan alapuolella.


title: Pirkan Hölkkä

text: Pirkan Hölkkä on vuotuinen syksyisin Valkeakoskelta Tampereelle juostava tai käveltävä kaikille avoin tapahtuma. Hölkän järjestää Tampereen Taivaltajat ja Valkeakosken Retkeilijät. Lähtö tapahtuu joka vuosi lokakuun ensimmäisenä sunnuntaina yhteislähtönä klo 9.00 Valkeakosken Tehtaan kentältä. Maali on Tampereen aikuiskoulutuskeskuksen pihassa Nirvan kaupunginosassa. Matkan pituus on 33 km. Reitti on vaihtelevasti katuosuutta, pururatoja, metsäteitä ja -polkuja. Asfaltin osuus reitillä on vain noin viisi kilometriä. Järjestäjien tavoitteena on ollut sisällyttää reitille mahdollisimman paljon metsäpolkuja ja pikkuteitä, jotta syksyinen luonto tulisi lähelle hölkkään osallistujia.


title: Pirkan Hölkkä

text: Vuoden 2007 Pirkan Hölkkä oli sen historian 38. Hölkkä on juostu joka vuosi vuodesta 1970, joten Pirkan Hölkkä on Suomen vanhimpia kaikelle kansalle suunnattuja juoksutapahtumia. Vuonna 2007 osallistujia oli 1 901.


title: Pirkan Hölkkä

text: Pirkan Hölkässä on seitsemän sarjaa: naiset (N), miehet (M), ikämiehet (M40), veteraanit (M50), kävelijät ja sauvakävelijät, naiset (N45) ja superveteraanit (M60). Vuoden 2007 Hölkässä oli mukana 18 hölkkääjää, jotka ovat osallistuneet kaikkiin Hölkän historian hölkkiin. Kilpasarjojen voittajille luovutetaan pokaalit. Lisäksi on muita pienempiä palkintoja.


title: Pirkan Hölkkä

text: Pirkan Hölkkä on osa Pirkan Kierrosta. Pirkan Kierroksen muut osatapahtumat ovat Pirkan Hiihto (90 km), Pirkan Pyöräily (220 km, 134 km) ja Pirkan Soutu (33 km, 17,5 km).


title: Julia Bell (kirjailija)

text: Julia Bell (s. 1971 Bristol) on brittiläinen kirjailija. Hän varttui Walesissa ja opiskeli englannin kieltä Birminghamin yliopistossa.


title: Julia Bell (kirjailija)

text: Bellin esikoisromaani oli vuonna 2002 julkaistu bulimiaa käsittelevä nuortenkirja "Ahmatti" (), joka ilmestyi seuraavana vuonna suomeksi Sirpa Kähkösen käännöksenä Otavalta. Teos on käännetty myös muun muassa ranskaksi ja thaiksi.


title: Julia Bell (kirjailija)

text: "Ahmatin" jälkeen Bellin seuraava romaani oli ihmiskauppaa käsittelevä "Dirty Work" (2007).


title: Julia Bell

text: Julia Bell voi tarkoittaa seuraavia:


title: Paikkoi ja pleisei

text:
Paikkoi ja pleisei on suomalaisen Freud Marx Engels & Jung -yhtyeen yhdeksäs studioalbumi. Se julkaistiin vuonna 2002.
""Nurkkapöytä"" -kappaleessa vierailivat näyttelijät Jussi Lampi, Tapio Liinoja ja Puntti Valtonen.


title: Huulirihmakala

text: Huulirihmakala ("Colisa labiosa" vanh. "C. labiosus" ja " Trichogaster labiosus") on rihmakaloihin kuuluva aasialainen kala. Se on helppohoitoinen ja komean värinen akvaariokala.


title: Huulirihmakala

text: Huulirihmakalaa tavataan luonnonvaraisena Myanmarin alueelta jokivedestä.


title: Huulirihmakala

text: Huulirihmakala kasvaa noin 10 cm:n pituiseksi. Koiras on sinertävien ja punertavien raitojen kirjavoima, naaras himmeämpi. Koiraan rinta tummuu kutuaikana. Kalasta on jalostettu myös oranssinsävyinen muoto, jota kutsutaan appelsiinirihmakalaksi.


title: Huulirihmakala

text: Huulirihmakalaa voidaan ruokkia akvaariossa hiutaleilla ja pelleteillä. Myös elävää tai pakastettua hyönteisravintoa olisi hyvä tarjota, sillä se syö luonnossa pääasiassa pinnalla kelluvia hyönteisiä sekä vesihyönteisten toukkia.


title: Huulirihmakala

text: Huulirihmakala on reviirikala ja varsinkin koiraat voivat olla aggressiivisia lajitovereilleen, mutta eivät muille kaloille. Huulirihmakala viihtyy yksin mutta jos tilaa riittää, sopiva yhdistelmä on koiras ja kaksi naarasta. Kahdelle tai useammalle yksilölle pitää varata tilaa ainakin 150 litraa, mutta yhtä yksilöä voi jo pitää 100-litraisessa akvaariossa.


title: Huulirihmakala

text: Kutuaikana koiras rakentaa pinnalle vesikasvien lomaan vaahtopesän johon munat lasketaan. Koiras vahtii pesää poikasten kuoriutumiseen asti ja käy jopa puolisonsa kimppuun armotta jos tämä tulee lähelle. Siksi kudetusta varten tarvitaan erityinen viljelyakvaario. Vastakuoriutuneet poikaset syövät planktonia ja akvaariossa niitä voi ruokkia likoeläimillä.


title: Pallivahan koulu

text: Pallivahan koulu on Turussa sijaitseva alakoulu, jossa on luokat kolmannesta luokasta kuudenteen luokkaan. Se sijaitsee Pallivahassa, lähellä Kaerlaa ja Runosmäkeä, Paltankadulla. Koulun rehtorina toimii Leif Grönroos. Kärsämäen koulu yhdistettiin Pallivahan koulun kanssa hallinnollisesti vuoden 2007 syyslukukauden alussa.


title: Pallivahan koulu

text: Koulu toimi aluksi Kärsämäen koulun lisärakennuksena. Koska Kärsämäen koulun tontti oli liian ahdas suunnitteilla olleelle uudisrakennukselle, ehdotettiin koulurakennuksen rakentamista Pallivahan mäelle. Koulun rakentaminen aloitettiin vuonna 1958, ja se valmistui syyskuussa 1959. Sen ovat suunnitelleet kaupunginarkkitehti Abel Sandelin ja piirtäjä-suunnittelija Raija Lundsten.


title: Pallivahan koulu

text: Koulussa oli syyslukukauden 2007 alkaessa 239 oppilasta (joista Kärsämäessä 44) ja 13 opettajaa (joista Kärsämäessä 2).


title: Pallivahan koulu

text: Koulurakennuksessa toimi ennen hammaslääkäri, mutta kun Runosmäkeen rakennettiin Sosiaali- ja terveyskeskus, poistui hammaslääkäri koulun yhteydestä.


title: Virgin Galactic

text: Virgin Galactic on Richard Bransonin Virgin Groupin osa, jonka tarkoituksena on tarjota kaupallisia suborbitaaleja avaruuslentoja yksityishenkilöille. Yritys suunnittelee lennättävänsä vuosittain viisisataa avaruusturistia runsaan sadan kilometrin korkeuteen. Koelennolla ollut kone Space Ship Two tuhoutui lokakuun lopussa 2014, ja osat levisivät Mojaven autiomaahan.


title: Virgin Galactic

text: 13. joulukuuta 2018 Virgin Galacticin VSS Unity -alus saavutti 82,7 kilometrin korkeuden.


title: Virgin Galactic

text: Ensimmäisten lentojen oli tarkoitus lähteä vuonna 2009 New Mexicosta Yhdysvalloista. New Mexicoon on rakenteilla Spaceport America -avaruuskeskus. Sen Governor Bill Richardson Spaceway -kiitotie valmistui vuonna 2010. Lisäksi yhtiö on tehnyt aiesopimuksen lentojen aloittamisesta Kiirunassa vuonna 2012. Näiden lentojen erikoisuutena olisi mahdollisuus matkustaa revontulien läpi. Vuoden 2009 lopulla yhtiö on julkistanut tiedon, jonka mukaan vuonna 2010 tehdään koelentoja ja kaupallinen lentotoiminta alkaisi aikaisintaan 2012 tai 2013. SpaceShipTwo-avaruusalus sai 30.5.2012 FAAlta luvan moottoroituun koelentoon, josta yhtiö ilmoitti nettisivujensa kautta. Yhtiö ilmoitti myös, että aikoo suorittaa ensimmäisen moottoroidun lennon vuoden 2012 lopulla. Virgin Galactic on myös mainostanut skenaariota, jossa avaruuslentokoneella voisi lentää esimerkiksi Kiinasta Englantiin kolmessa tunnissa. Kuuden minuutin painottomuuden sisältävä avaruuslento maksaisi arvion mukaan noin 200 000 Yhdysvaltain dollaria.


title: Virgin Galactic

text: Lokakuun 2014 lopussa Mojaven autiomaassa tehdyn koelennon aikana tapahtuneessa onnettomuudessa kone hajosi ja sen osat levisivät autiomaahan. Toinen lentäjä kuoli, toinen loukkaantui vakavasti.


title: Virgin Galactic

text: Yritystä oli varoitettu vuonna 2007 sattuneen onnettomuuden jälkeen useita kertoja turvallisuusuhista. Muun muassa Kansainvälisen avaruusturvallisuusyhdistyksen asiantuntija Carolynne Cambell kertoo yhdistyksen lähettäneen useita varoituksia.


title: Virgin Galactic

text: Onnettomuuden vuoksi kaupallisten lentojen aloittaminen lykkääntyy. Aiempi onnettomuus vuonna 2007 sattui maanpinnalla tehdyissä rakettitesteissä, ja silloin sattui kolmen ihmisen hengen vaatinut räjähdys.


title: Kertomus sokeudesta

text: Kertomus sokeudesta (alkuteos: "Ensaio sobre a cegueira") on Nobel-palkitun portugalilaisen kirjailija José Saramagon (1922–2010) kuuluisimpia romaaneja.


title: Kertomus sokeudesta

text: "Kertomus sokeudesta" ilmestyi portugaliksi nimellä "Ensaio sobre a cegueira" ("Essee sokeudesta") vuonna 1995. Suomeksi teos ilmestyi Erkki Kirjalaisen kääntämänä vuonna 1997. Teoksessa esiintyvä sokeus nähdään yleensä allegoriana, minkä myös kirjailija itse on myöntänyt. Fernando Meirelles on ohjannut kirjan pohjalta elokuvan "Blindness" vuonna 2008.


title: Kertomus sokeudesta

text: Romaani käsittelee nimeämätöntä aluetta, jonka asukkaiden keskuuteen leviää sokeus. Sokeutuneilla ei ole silmissään mitään näkyviä vaurioita, mutta he näkevät vain pelkkää valkoista. Hallitus alkaa nimittää syyltään tuntematonta sairautta ”valkotaudiksi” tai ”valkosokeudeksi”. Omituinen ilmiö saa näkevät paniikkiin, ja he ryhtyvät taistelemaan epidemiaa vastaan. Sokeat ja tartunnankantajiksi epäillyt eristetään epäinhimillisiin oloihin vanhan mielisairaalan tiloihin.


title: Kertomus sokeudesta

text: Kirjassa jätetään epäselväksi, koskettaako epidemia vain tiettyä kaupunkia tai valtiota vai onko se koko maailmaan leviävä pandemia.


title: Kertomus sokeudesta

text: Kirjan henkilöt ovat nimettömiä. Heihin viitataan lähinnä kuvailevilla ilmaisuilla, kuten ”tummalasinen tyttö”, ”lääkärin vaimo”, ”ensimmäinen sokea”, ”kierosilmäinen pikkupoika”, ”mustalappuinen vanha mies” ja ”autovaras”. Sokeus ei tuntemattomaksi jätetystä syystä tartu silmälääkärin vaimoon alun alkaenkaan. Hän on ainoa, joka joutuu näkemään maailmassa epidemian seurauksena kehittyneet epämiellyttävät muutokset. Kirjan tapahtumat kuitenkin päättyvät parhain päin: näkökykynsä palaamisen huomaa ensimmäiseksi ensimmäinen sokea, myöhemmin yöllä tummalasinen tyttö, aamun valjetessa silmälääkäri ja lopulta myös muut kansalaiset.


title: Kielipeli

text: Kielipeli () on Ludwig Wittgensteinin myöhäisfilosofiassaan kehittämä käsite, joka viittaa kielen yksinkertaisiin käyttöesimerkkeihin ja toimintoihin, joihin kieli on nivoutunut mukaan. Kielipelejä voidaan käyttää kielen toimintatavan kuvaamisessa ja tutkimisessa. Käsite on peräisin Wittgensteinin teoksesta "Filosofisia tutkimuksia" (1953).


title: Kielipeli

text: Esimerkiksi rukoilulla, anteeksi pyytämisellä, kiroilulla, tieteellisillä väittämillä ja muilla kielen käyttötavoilla on omat kielipelinsä. Kielipelit voivat olla toisillen läheistä tai kaukaista sukua. Wittgenstein katsoi, että filosofiset ongelmat johtuivat kielen väärinkäytöstä, ja myöhäisfilosofiassaan tulkitsi kielen väärinkäytöksi kahden tai useamman kielipelin sekoittamisen.


title: Kielipeli

text: Wittgenstein käytti termiä "kielipeli" kuvaamaan yksinkertaisia kielen muotoja, sekä "kielen ja niiden toimintojen kokonaisuutta, johon kieli nivoituu mukaan", ja joita yhdistää perheyhtäläisyys. Käsitteen oli "määrä tähdentää sitä, että kielen puhuminen on osa toimintaa tai elämänmuotoa".


title: Kielipeli

text:
Termillä "kielipeli" viitataan:
Näitä merkityksiä eivät erota tiukat rajat, vaan ne limittyvät toisiinsa. Käsite perustuu seuraavaan analogiaan: Kielen säännöt (kielioppi) vertautuvat pelien sääntöihin, ja jonkin merkityksen esittäminen kielellä vertautuu pelissä tehtyyn siirtoon. Analogia kielen ja pelin välillä tuo esille sen tosiasian, että sanoilla on merkityksensä ainoastaan ihmiselämän erilaisissa ja moninaisissa arkisissa toimissa. Käsitteen tarkoituksena ei ole ehdottaa, että kielessä olisi mitään vähäpätöistä, tai että kieli olisi "vain" peli.


title: Kielipeli

text: Klassinen esimerkki kielipelistä on niin kutsuttu "rakentajan kieli", jonka Wittgenstein esitteli "Filosofisissa tutkimuksissaan":


title: Kielipeli

text: Myöhemmin kieleen lisätään sanat "tämä" ja "tuonne" (samalla käyttötarkoituksella kuin mitä näillä sanoilla on luonnollisessa kielessä), sekä numeraalit "a, b, c, d". Tätä kieltä käytetään esimerkiksi seuraavasti: rakentaja A sanoo "d – palkki – tuonne" ja osoittaa, ja rakentaja B laskee neljä palkkia, "a, b, c, d..." ja siirtää ne A:n osoittamaan paikkaan. Rakentajan kieli on toimintaa, johon on kudottu osia, jotka tunnistaisimme kieleksi, mutta yksinkertaisemmassa muodossa. Tämä kielipeli muistuttaa lapsille opetettuja yksinkertaisia kielen muotoja, ja Wittgenstein kehottaa käsittämään kielen rakentajien heimon täydelliseksi alkeelliseksi kieleksi.


title: Kielipeli

text: Jean-François Lyotard on laajentanut ja uudistanut Wittgensteinin kielipelin käsitettä muun muassa teoksessaan "Tieto postmodernissa yhteiskunnassa" ("La condition postmoderne: rapport sur le savoir", 1979). Hän soveltaa sitä auktoriteetin, voiman ja legitimoinnin tapauksiin.


title: Konjunktio (kielitiede)

text: Konjunktiot, eli sidesanat, ovat partikkelien sanaluokkaan kuuluvia sanoja, joilla yhdistetään virkkeen eri lauseita toisiinsa. Niillä yhdistetään myös samanlaisia lauseenjäseniä.


title: Konjunktio (kielitiede)

text: Suomen kielen konjunktiot jaetaan neljään ryhmään niiden lauseopillisen funktion mukaan:


title: Sattuipa hassusti matkalla Forumiin...

text: Sattuipa hassusti matkalla Forumiin... on suomalaisen Freud Marx Engels & Jung -yhtyeen akustinen live-albumi vuodelta 2004. Albumin kappaleet on äänitetty kahdelta yhtyeen keikalta Semifinalissa 5.–6. elokuuta 2003. Äänittäjinä toimivat Janne Haavisto ja JP Mönkkönen, miksaajana Olli Haavisto.


title: Free-Will

text: Free-Will on itsenäinen japanilainen levy-yhtiö, joka on perustettu vuonna 1986. Levy-yhtiön alaisuudessa on useita visual kei -teemaisia yhtyeitä.


title: Free-Will

text: Free-Will hallitsee useita osastoja, joista jotkin ovat pelkästään yhtä yhtyettä tai tarkoitusta varten. Esimerkiksi Firewall Div. pelkästään käsittelee tuotantoa, joka on julkaistu yhteistyössä Sony Musicin kanssa.


title: Villa Lante

text: Villa Lante, täydellisemmin Villa Lante al Gianicolo on Roomassa Gianicolo-kukkulalla sijaitseva renessanssihuvila, joka on valmistunut vuonna 1531. Suomen valtio osti rakennuksen vuonna 1950 ja siinä toimivat sekä Suomen Rooman-instituutti että Suomen Pyhän istuimen luona oleva suurlähetystö.


title: Villa Lante

text: Villa Lanten rakennutti paavi Leo X:n kansliapäällikkö Baldassare Turini, joka halusi huvilan Rooman kaupungin ulkopuolelta päästäkseen pakoon kaupungin kuumuutta kesällä. Huvilan rakentaminen alkoi viimeistään vuonna 1519. Rakentamisen aikaan Gianicolo-kukkula oli puutarhojen ja viiniköynnösten peittämää aluetta. Huvilaa ei ollut tarkoitettu pysyvään asuinkäyttöön. Vuonna 1527 huvila mahdollisesti vaurioitui keisarin palkkasotilaiden vallatessa Rooman. Huvila valmistui lopullisesti vuonna 1531, mikä on kirjattu myös talon seinään.


title: Villa Lante

text: Vuonna 1548 Baldassaro Turinin veljenpoika Julio Turini vuokrasi huvilan kardinaali Georges d’Armagnacille. Vuonna 1551 huvila ja sen maa-alueet siirtyivät Lante-suvun omistukseen. Huvila oli suvun omistuksessa 1800-luvun alkuun saakka ja kantaa edelleen suvun nimeä. Köyhdyttyään suku myi huvilan Camillo Borgheselle. Borgheset myivät sen vuonna 1837 Madeleine Sophie Barat’lle, joka oli perustanut Jeesuksen Pyhän Sydämen nunnajärjestön. Näin huvila tuli luostarin käyttöön, ja siihen sijoitettiin noviisien asuntola.


title: Villa Lante

text: Huvilaa alettiin vuokrata ulkopuolisille, kun luostari ei enää tarvinnut sitä. Vuonna 1887 sen vuokrasi saksalainen arkeologi Wolfgang Helbig. Hän ja hänen vaimonsa Nadine Shahovskaja tekivät huvilasta kulttuurisalongin, jossa kävi paljon vieraita. Vuonna 1909 Wolfgang Helbigin poika kenraali Demetrio Helbig osti huvilan luostarilta. Vuonna 1946 Helbig vuokrasi huvilan ylimmät kerrokset Suomen Vatikaanin suurlähetystön asiainhoitajalle Göran Steniukselle.


title: Villa Lante

text: Suomalaisilla oli ollut haaveena oman tiedeinstituutin perustaminen Roomaan Ruotsin instituutin mallin mukaan. Tätä varten oli perustettu Suomen Rooman-instituutin säätiö. Steniuksen kautta säätiö sai tiedon, että kenraali Helbig olisi valmis myymään rakennuksen suomalaisten käyttöön hyvin edullisesti. Huvila saatiin hankittua Suomen valtion omistukseen mutta säätiön ja tiedeinstituutin käyttöön suomalaisen suurliikemiehen Amos Andersonin lahjoituksen tuella vuonna 1950. Rakennus vihittiin instituutin käyttöön vuonna 1954 restaurointitöiden jälkeen. Taloa on kunnostettu myös 1970- ja 1990-luvuilla.


title: Villa Lante

text: Villa Lante on renessanssityyliä edustava villa eli huvila ja yksi Rooman parhaimmin säilyneistä renessanssihuviloista. Se on yhdessä Villa Madaman kanssa esimerkki Rafaelin koulukunnan työstä Roomassa, ja samalla sitä voidaan pitää esimerkkinä Medici-suvun paavien ”kultaisesta aikakaudesta”.


title: Villa Lante

text: Rafaelin oppilas Giulio Romano on rakennuksen suunnittelija. Hänen sanotaan halunneen rakentaa huvilasta antiikin tyylisen rakennuksen, jossa arkkitehtuuri, kuvanveisto ja maalaustaide muodostavat kokonaistaideteoksen. Talon maalauskoristelun ovat tehneet Rafaelin koulukunnan taiteilijat Vincenzo Tamagni da San Gimignano, Polidoro da Caravaggio ja Maturino.


title: Villa Lante

text: Huvilan salin freskot ovat nykyään Palazzo Zuccarissa, jossa sijaitsee Saksan taidehistoriallinen instituutti Biblioteca Hertziana. Sivuhuoneiden freskoista osa maalattiin piiloon huvilan ollessa luostarin käytössä.


title: Villa Lante

text: Suomen Rooman-instituutti ("Institutum Romanum Finlandiae") on toiminut Villa Lantessa perustamisestaan vuodesta 1954 lähtien. Instituutti harjoittaa tieteellistä tutkimusta painopistealueinaan antiikin ja keskiajan historia, klassillinen filologia, klassillinen arkeologia ja taidehistoria. Instituutti tarjoaa tutkijoille ja taiteilijoille mahdollisuuden asua ja työskennellä Roomassa. Rakennuksessa sijaitsevat muun muassa instituutin työntekijöiden toimistotilat, luentosali, tieteellinen kirjasto, asuntola keittiöineen ja oleskelutiloineen sekä taiteilija-ateljee.


title: Villa Lante

text: Instituutti on Suomen ensimmäinen ulkomaaninstituutti ja samalla myös Suomen ensimmäinen tieteellinen ulkomaaninstituutti. Se oli myös 30 vuoden ajan Suomen ainoa ulkomaaninstituutti. Nykyisin Suomella on jo 15 muutakin ulkomaaninstituuttia, mutta suurin osa niistä on kulttuuri-instituutteja.


title: Villa Lante

text: Villa Lantessa toimii myös Suomen Pyhän istuimen luona oleva suurlähetystö, joka hoitaa suhteita tähän Vatikaanivaltiota hallitsevaan istuimeen. Suurlähetystön toimistonhoitajana toimii Rooman-instituutin intendentti.


title: James Phelps

text: James Andrew Eric Phelps (s. 25. helmikuuta 1986, Birmingham) on englantilainen näyttelijä, joka tunnetaan parhaiten roolistaan Harry Potter -elokuvien Fred Weasleynä. Hän on vain 13 minuuttia nuorempi kuin identtinen kaksoisveljensä Oliver Phelps, joka niin ikään näyttelee Fred Weasleyn kaksoisveljeä George Weasleyä. Usein heidät tunnetaankin yksinkertaisesti Phelpsin veljeksinä.


title: James Phelps

text: James Phelps syntyi Sutton Coldfieldissä, Birminghamin kaupungissa Ländi-Midlandsin alueella Englannissa. Hän ja kaksoisveli Oliver ovat Susan (o.s. Spare) ja Martyn Phelpsin ainoat lapset. James kävi ala-asteensa Little Sutton Schoolissa ja yläasteensa The Arthur Terry Schoolissa. Koulunkäynnin hän lopetti vuonna 2004. Nuorempana hänellä ja Oliverilla oli tapana vaihtaa nimiään kiusatakseen opettajia ja koulutovereita, aivan kuten heidän näyttelemillään Weasleyn veljeksilläkin. Myös perhe, ystävät ja elokuvahenkilökunta tuntee heidät pilailijoina, jotka toisinaan vaihtoivat nimiä jopa harjoitusten aikana.


title: James Phelps

text: James oli osoittanut kiinnostusta näyttelemiseen jo hyvin varhaisella iällä esiintyessään koulujensa draamaproduktioissa. Hänen ensimmäinen elokuvaroolinsa oli kuitenkin Fred Weasley elokuvassa Harry Potter ja viisasten kivi vuonna 2000. Hän oli tuolloin 14-vuotias. Phelpsin veljekset ovat kertoneet, että kun heidät valinnut roolittaja oli soittanut heidän kotiinsa ja kysynyt leikillään Weasleyn veljeksiä, heidän äitinsä oli vahingossa sanonut soittajan vain valinneen väärän numeron. Kun he lisäksi ilmoittivat saaduista rooleista ystävilleen, kukaan ei uskonut heitä ennen kuin he joutuivat värjäämään hiuksensa punaisiksi elokuvaa varten.


title: James Phelps

text: Harry Potter -ryhmästä parhaisiksi ystävikseen veljekset ovat nimenneet Devon Murrayn, Rupert Grintin ja Matthew Lewisin. Lisäksi James on työskennellyt juoksupoikana paitsi Harry Potter -elokuvissa, myös muun muassa Da Vinci -koodissa.


title: James Phelps

text: Veljensä tavoin James harrastaa golfia. Hän myös kuuntelee rockmusiikkia, pelaa videopelejä ja näyttelee. Veljekset tukevat kilpailevia Birminghamin jalkapalloseuroja; Oliver Aston Villaa edesmenneen isoisänsä jalanjäljissä ja James Birmingham Cityä isänsä rinnalla. Veljekset tunnettaankin innokkaina musiikin ja urheilun ystävinä, ja heitä näkee usein erilaisissa tapahtumissa tukemassa suosikkejaan.


title: James Phelps

text: James ja Oliver ovat myös istuttaneet puita Leicestershiren kansallismetsään. He halusivat istuttaa uudelleen puut, joista valmistettiin luudanvarsia Harry Potter -elokuvien kuvauksiin.


title: Oliver Phelps

text: Oliver Martyn John Phelps (s. 25. helmikuuta 1986, Birmingham) on englantilainen näyttelijä, joka tunnetaan parhaiten roolistaan Harry Potter -elokuvien George Weasleynä. Hän on vain 13 minuuttia vanhempi kuin identtinen kaksoisveljensä James Phelps, joka niin ikään näyttelee George Weasleyn kaksoisveljeä Fred Weasleyä. Usein heidät tunnetaankin yksinkertaisesti Phelpsin veljeksinä.


title: Oliver Phelps

text: Oliver Phelps syntyi Sutton Coldfieldissä, Birminghamin kaupungissa Länsi-Midlandsin alueella Englannissa. Hän ja kaksoisveli James ovat Susan (o.s. Spare) ja Martyn Phelpsin ainoat lapset. Oliver kävi ala-asteensa Little Sutton Schoolissa ja yläasteensa The Arthur Terry Schoolissa. Koulunkäynnin hän lopetti vuonna 2004. Nuorempana hänellä ja Jamesilla oli tapana vaihtaa nimiään kiusatakseen opettajia ja koulutovereita, aivan kuten heidän näyttelemillään Weasleyn veljeksilläkin. Myös perhe, ystävät ja elokuvahenkilökunta tuntee heidät pilailijoina, jotka toisinaan vaihtoivat nimiä jopa harjoitusten aikana.


title: Oliver Phelps

text: Oliver oli osoittanut kiinnostusta näyttelemiseen jo hyvin varhaisella iällä esiintyessään koulujensa draamaproduktioissa. Hänen ensimmäinen elokuvaroolinsa oli kuitenkin George Weasley elokuvassa Harry Potter ja viisasten kivi vuonna 2000. Hän oli tuolloin 14-vuotias. Phelpsin veljekset ovat kertoneet, että kun roolittaja oli soittanut heidän kotiinsa ja kysynyt Weasleyn veljeksiä, heidän äitinsä oli vahingossa sanonut soittajan vain valinneen väärän numeron. Kun he lisäksi ilmoittivat saaduista rooleista ystävilleen, kukaan ei uskonut heitä ennen kuin he joutuivat värjäämään hiuksensa punaisiksi elokuvaa varten.


title: Oliver Phelps

text: Harry Potter -ryhmästä parhaisiksi ystävikseen veljekset ovat nimenneet Devon Murrayn, Rupert Grintin ja Matthew Lewisin.


title: Oliver Phelps

text: Veljensä tavoin Oliver harrastaa golfia ja haluaisikin kehittyä siinä ammattilaiseksi. Hän myös kuuntelee rockmusiikkia, pelaa videopelejä ja näyttelee. Veljekset tukevat kilpailevia Birminghamin jalkapalloseuroja; Oliver Aston Villaa edesmenneen isoisänsä jalanjäljissä ja James Birmingham Cityä isänsä rinnalla. Veljekset tunnettaankin innokkaina musiikin ja urheilun ystävinä, ja heitä näkee usein erilaisissa tapahtumissa tukemassa suosikkejaan.


title: Oliver Phelps


title: Ehrensvärdin hauta

text: Ehrensvärdin hauta on Suomenlinnan perustajan Augustin Ehrensvärdin viimeinen leposija ja hautamuistomerkki Suomenlinnan Susisaaren Linnanpihalla. Ehrensvärd haudattiin linnanpihalle vuonna 1783, mutta muistomerkki sai nykyisen asunsa vasta vuoden 1805 tienoilla.


title: Ehrensvärdin hauta

text: Ehrensvärdin kuoltua vuonna 1772 kuningas Kustaa III määräsi, että tämä on haudattava Viaporin linnanpihalle luomansa linnoituksen sydämeen. Hautaholvin rakennustyöt veivät yksitoista vuotta, jona aikana Ehrensvärd lepäsi tilapäishaudassa Ulrika Eleonoran kirkon hautausmaalla Helsingissä. Ehrensvärdin arkku siirrettiin Suomenlinnaan ja laskettiin linnanpihan hautaholviin 5. heinäkuuta 1783 juhlallisessa tilaisuudessa kuninkaan läsnä ollessa.


title: Ehrensvärdin hauta

text: Kustaa III luonnosteli omakätisesti Ehrensvärdin hautamuistomerkin. Luonnoksen viimeisteli Ehrensvärdin poika Carl August Ehrensvärd ja sen toteutti Ruotsin kuuluisin kuvanveistäjä Johan Tobias Sergel. Muistomerkin rautakoristeisiin käytetty metalli sulatettiin Ruotsinsalmen toisessa meritaistelussa 1790 saaliiksi saaduista venäläisistä kanuunoista. Lopullisesti muistomerkki valmistui vasta vuoden 1805 tienoilla.


title: Ehrensvärdin hauta

text: Ehrensvärdin hautamuistomerkin jalusta on tehty graniitista. Muistomerkki koostuu pitkästä, suorakaiteen muotoisesta graniittipaadesta, jonka molemmissa päissä on raudasta valettu laivankeula. Paaden päällä lepäävät niin ikään raudasta valetut kilpi, miekka, kypärä ja serafiimiritarikunnan ketju. Muistomerkin etelä- ja pohjoissivuilla on kaiverretut muistokirjoitukset:


title: Ehrensvärdin hauta

text: Vaikka muistomerkissä ei ole henkilökuvaa, sen klassismi muistuttaa kuitenkin aikansa eurooppalaisten sotasankarien muistomerkkien konventioita.


title: Prototaksiitit

text: Prototaksiitit ("Prototaxites") olivat suurikokoisten sienten suku, joka eli siluuri- ja devonikaudella noin 420–387 miljoonaa vuotta sitten. Sienten pylväsmäiset rungot saattoivat olla jopa metrin levyisiä ja 8 metrin pituisia.


title: Prototaksiitit

text: Ensimmäiset prototaksiittifossiilit löysi kanadalainen geologi John William Dawson vuonna 1859. Fossiilien luokittelusta keskusteltiin lähes 150 vuotta, ja niiden arveltiin olevan havupuita, jäkäliä, sieniä tai leviä. Suvun ehdotettiin ensimmäisen kerran kuuluvan sieniin vuonna 1919. Vuonna 2001 Smithsonian-instituutin luonnonhistoriallisen museon tutkija Francis Hueber julkaisi 20 vuoden tutkimuksen jälkeen artikkelin, jossa hän päätyi siihen tulokseen, että "Prototaxites" oli morfologiansa perusteella sieni. Chicagon yliopiston C. Kevin Boycen ja hänen tutkijaryhmänsä isotooppianalyysit vahvistivat vuonna 2007, että prototaksiitit olivat jättiläissieniä.


title: Oded Fehr

text: Oded Fehr (s. 23. marraskuuta 1970 Tel Aviv, Israel) on israelilainen näyttelijä. Hänet tunnetaan muun muassa Ardeth Bayn roolista elokuvissa "Muumio" ja "Muumion paluu" sekä Carlos Oliveran roolista "Resident Evil" -elokuvissa. Oded on myös esittänyt demoni Zankouta televisiosarjan "Siskoni on noita" seitsemännellä tuotantokaudella ja esiintynyt "V"-televisiosarjan toisella tuotantokaudella.


title: Oded Fehr

text: Fehr on ollut vuodesta 2000 naimisissa Rhonda Tollefsonin kanssa ja parilla on kaksi lasta Atticus (s. 2003) ja Finley (s. 2006). Odedilla on kaksi vanhempaa sisarusta, veli ja sisko, sekä nuorempi sisarpuoli.


title: Hannah Nydahl

text: Hannah Nydahl (17. huhtikuuta 1946 Kööpenhamina – 1. huhtikuuta 2007, Kööpenhamina) oli lama Ole Nydahlin vaimo, joka toimi Tiibetin buddhalaisen karma-kagyü-koulukunnan opettajana ja tulkkina.


title: Hannah Nydahl

text: Kuherruskuukaudellaan vuonna 1969 Himalajalla Ole Nydahlista ja hänen vaimostaan Hannahista tuli H.P. 16. Gyalwa Karmapan Rangjung Rigpe Dorjen ensimmäiset länsimaalaiset oppilaat. Kolmen vuoden intensiivisen meditaatio- ja opiskelujakson jälkeen 16. Karmapa pyysi Olea ja Hannahia perustamaan meditaatiokeskuksia hänen nimissään länteen.


title: Hannah Nydahl

text: Hannah toimi yli 30 vuoden ajan korkeimpien karma-kagyü-lamojen tulkkina, muun muassa useita vuosia Karmapa-instituutissa KIBI:ssä Intiassa, New Delhissä, ja hän käänsi monia tiibetinbuddhalaista filosofiaa käsitteleviä tekstejä. Osan ajastaan hän matkusti yhdessä miehensä Lama Olen kanssa, ollen mukana perustamassa lukuisia Timanttipolku-buddhalaisia keskuksia ympäri maailmaa.


title: Hannah Nydahl

text: Hannah Nydahl menehtyi vaikeaan sairauteen Kööpenhaminan Timanttipolku-keskuksessa 1. huhtikuuta 2007 klo 1.43 paikallista aikaa.


title: Tunturi Hopper

text: Tunturi Hopper on Tunturipyörän valmistama pienipyöräinen mopo. Hopper oli suomalainen kilpailija japanilaisille Suzuki PV:lle ja Honda Monkeylle. Se oli Tunturin näkemys "täydellisestä pienipyöräisestä". Siitä ei kuitenkaan tullut suurta myyntimenestystä.


title: Tunturi Hopper

text: Hopperin valmistus aloitettiin vuonna 1991 ja lopetettiin samalla kun Tunturi lopetti kaikkien mopojen valmistuksen vuonna 1996, viimeiseksi vuosimalliksi jäi siis 1997.


title: Tunturi Hopper

text: Hopperissa on Morinin valmistama Franco Moto Morini FM/GS.A moottori, joka on sama kuin Tunturin Tunturi Tiger Air mallissa.


title: Gísli Súrinpojan saaga

text: Gísli Súrinpojan saaga ("Gísla saga Súrssonar") kuuluu islantilaisiin saagoihin, ja se kertoo Gísli-nimisen miehen ja tämän suvun vaiheista Islannissa. Saaga on filologisin menetelmin ajoitettu 1220–30-luvuilla kirjoitetuksi.


title: Gísli Súrinpojan saaga

text: Saagan keskeiset hahmot ovat mitä luultavimmin historiallisia henkilöitä, vaikkakin ne ovat saaneet vaikutteita ja värittyneet muusta perinteestä; Gísli itse kuoli vuonna 978 tai 979. Saagasta on olemassa kaksi eri versiota: niin sanottu lyhyt, M-versio, ja pitkä, S-versio. Lisäksi on säilynyt katkelmia kolmannesta, B-versiosta. Vanhin S-versio on säilynyt paperikäsikirjoituksissa 1700-luvulta, vanhin M-versio on peräisin 1400-luvulta. Saagan kirjoittaja, kuten saagojen yleensäkin, on anonyymi.


title: Gísli Súrinpojan saaga

text: "Gísli Súrinpojan saaga" on ilmestynyt suomeksi 2003 Joonas Aholan kääntämänä ja toimittamana.


title: Gísli Súrinpojan saaga

text: Saagan keskeisimmät hahmot ovat Gísli, tämän vaimo Auðr ("Authr"), Gíslin veli Þorkell ("Thorkell") ja lanko Þorgrímr ("Thourgrimr") ja tämän serkku Eyjólfr ("Eijoulfr"). Tarinan alussa Gísli muuttaa perheineen Norjasta Islantiin. Kymmenen Islannissa vietetyn vuoden jälkeen Gísli tappaa lankonsa Þorgrímrin ja päätyy lainsuojattomaksi, henkipatoksi. Gísli onnistuu pakoilla Þorgrímrin murhan kostajia 13 vuoden ajan, kunnes jää kiinni. Gísli taistelee urhoollisesti häntä jäljittäneitä 12 miestä vastaan, kunnes haavoittuu ja syöksyy kalliolta alas kuolemaansa.


title: Weststellingwerf

text: Weststellingwerf on kunta Friisinmaan provinssissa, Alankomaissa. Pinta-alaa kunnalla on 228,36 neliökilometriä, josta vettä on 6,21 km². Asukkaita kunnassa on 25 688 (1.2.2008).


title: Weststellingwerf

text: Kunta on yksi niistä Friisinmaan kunnista, joissa ei puhuta friisiä; sen sijaan siellä puhutaan stellingwerfsia.


title: Weststellingwerf

text: Kunnassa sijaitseva Scherpenzeelin kylä on Uuden Amsterdamin viimeisen kuvernöörin, Peter Stuyvesantin syntymäpaikka.


title: Weststellingwerf

text: Asukasluvut 1. tammikuuta 2008:


title: Chilen Primera División

text: Primera División ("Primera División del Fútbol Profesional Chileno") on Chilen jalkapallon korkein sarjataso. Sitä organisoi Chilen jalkapalloliitto. Liigan ensimmäinen kausi pelattiin vuonna 1933. Sitä ennen maassa pelattiin paikallisia jalkapallosarjoja. IFFHS on rankannut Chilen tammikuussa 2014 liigan maailman 19:nneksi kovatasoisimmaksi kansalliseksi jalkapalloliigaksi.


title: Chilen Primera División

text: Eniten sarjan mestaruuksia ovat voittaneet santiagolaisseurat Colo-Colo, Universidad de Chile ja Universidad Católica.


title: Chilen Primera División

text: Kuten monissa muissakin eteläamerikkalaisissa jalkapallosarjoissa, myös Chilen Primera Divisiónin sarjajärjestelmä poikkeaa eurooppalaisesta sarjajärjestelmästä. Ennen vuotta 1997 käytössä oli vastaava sarjajärjestelmä kuin Euroopassakin. Sarjassa pelataan vuosittain kaksi osaa, apertura ja clausura. Näin ollen vuosittain ratkaistaan kaksi mestaria. Sarjasta putoajat ratkaistaan koko vuoden sarjataulukot yhteen laskemalla.


title: Chilen Primera División

text: Kauteen 2013 asti apertura pelattiin tammikuusta kesäkuuhun ja clausura heinäkuusta joulukuuhun. Kauden 2013 jälkeen ajanjaksoa muutettiin siten, että apertura pelataan vuoden jälkimmäisellä puoliskolla ja sarjan toinen puolisko pelataan vuoden ensimmäisellä puoliskolla. Näin ollen sarjan ajanjakso kestää kalenterivuoden yli. Siirtymäkaudella 2013 pelattiin vain yksiosainen sarja "(torneo trancision)". Vuonna 2010 maanjäristyksen takia sarjassa ei pelattu kahta osaa.


title: Chilen Primera División

text: Sekä aperturan että clausuran voittajat selviytyvät seuraavan kauden Copa Libertadoresiin. Maan kolmannen paikan Copa Libertadoresissa saa clausuran korkeimman pistemäärän saavuttanut joukkue.


title: Jaakko Korhonen

text: Jaakko Henrik Korhonen (30. toukokuuta 1890 Käkisalmi, Viipurin lääni – 4. syyskuuta 1935 Helsinki) oli suomalainen näyttelijä, ohjaaja ja Näyttämöopiston opettaja.


title: Jaakko Korhonen

text: Korhosen teatteriura alkoi Viipurissa maineikkaan Suomalaisen Maaseututeatterin lyhytikäiseksi jääneessä teatterikoulussa. Teatteri kiersi ympäri Suomea, mutta johtajakiistat ja talousvaikeudet ajoivat sen kriisiin. Korhoselle tarjottiin näyttelijän välikirjaa syksyllä 1910. Loppukeväällä 1911 Maaseututeatteri vieraili Tampereella, jolloin Korhonen teki välikirjan Tampereen Teatterin johtajan Pekka Alpon kanssa. Hän palasi Viipuriin syksyllä 1914, ja pari vuotta myöhemmin hänet kutsuttiin Suomen Kansallisteatteriin Helsinkiin.


title: Jaakko Korhonen

text: Kansallisteatterissa Korhonen näytteli muun muassa Henrik Ibsenin näytelmissä "Yhteiskunnan tukipylväät" (ensi-ilta 21. huhtikuuta 1922) ja "Nukkekoti" (ensi-ilta 13. joulukuuta 1930). Kun Korhosen tuleva puoliso Heidi Blåfield sai paikan näyttelijäharjoittelijana Kansallisteatterista vuonna 1921, rakkaus leimahti, ja pari avioitui vuonna 1922. Korhonen ja Blåfield saivat kaksi tytärtä, Marja Kyllikin ja Heidi Elinan. Avioliitto päättyi eroon ennen Korhosen puolison varhaista kuolemaa. Korhosen välit anoppiinsa olivat huonot, mutta lämpenivät Heidi Blåfieldin kuoleman jälkeen.


title: Jaakko Korhonen

text: Jaakko Korhosen elokuvaura alkoi mykkäelokuvan klassikoissa "Nummisuutarit" sekä "Koskenlaskijan morsian" vuonna 1923. Hänen vaimollaan oli naispääosa molemmissa elokuvissa. Vuonna 1931 hän ohjasi ja käsikirjoitti kaksi äänielokuvaa: "Rovastin häämatkat" ja "Aatamin puvussa ja vähän Eevankin". Samana vuonna hän sai ensimmäisen äänielokuvaroolinsa "Tukkipojan morsiamessa". Merkittävin rooli äänielokuvassa Korhosella on vuonna 1935 valmistuneessa "Syntipukissa". Hän näyttelee tavaratalon johtaja Vaaraa, joka iskee silmänsä Ester Toivosen tulkitsemaan tasokkaaseen myyjättäreen Irja Saloon.


title: Jaakko Korhonen

text: 1930-luvun alussa Korhonen loukkasi jalkansa näyttämöllä. Polveen kehittyi pahalaatuinen sidekudoksen kasvain sarkooma. Elämänsä viimeiset viikot Korhonen vietti entisten appivanhempiensa luona Mäntässä Pohjois-Pirkanmaalla. Hän kuoli Helsingin Diakonissalaitoksella. "Jaakko-kulta, juna lähtee kohta", sanoi Lydia Blåfield kuolemansairaalle entiselle vävylleen saattaessaan tätä Helsinkiin lähtevälle junalle Korhonen ei halunnut tyttäriään kuolinvuoteensa äärelle, koska halusi varjella äitinsä menettäneitä lapsia uudelta järkytykseltä. Suruviesti saapui Kansallisteatteriin, joka peruutti sen iltaisen näytäntönsä. Korhosen ja Blåfieldin orpotyttärille perustettiin rahasto turvaamaan heidän koulutuksensa.


title: Heidi Blåfield

text: Heidi Lydia Blåfield (8. helmikuuta 1900 Mänttä – 21. elokuuta 1931 Helsinki) oli suomalainen näyttelijä ja eräs 1920-luvun valovoimaisimpia suomalaisia filmitähtiä. Blåfield näytteli naispääosan kuudessa mykkäelokuvassa ja oli kiinnitettynä myös Suomen Kansallisteatteriiin. Hän menehtyi vain 31-vuotiaana angiinamyrkytykseen.


title: Heidi Blåfield

text: Heidi Blåfield syntyi Hugo ja Lydia Blåfieldin perheeseen, joka oli 1800-luvun lopussa asettunut Mänttään, pohjoiselle Pirkanmaalle. Varaton aatelismies Hugo Blåfield oli saanut paikan sikäläisen rautatieaseman asemapäällikkönä. Perheessä oli myös viisi muuta lasta: Haidi, Seidi, Saidi, Henrik ja Erik. Jo varhaisessa iässä Heidi Blåfield lähetettiin asumaan Helsinkiin, jossa hän suoritti keskikoulun ja pääsi sen jälkeen ulkoministeriön konttoriapulaiseksi. Vuonna 1921 hän sai paikan näyttelijäharjoittelijana Suomen Kansallisteatterissa. Hänen koenäytäntönsä Elisa Doolittlen roolissa Bernard Shawn näytelmässä "Pygmalion" oli ehdoton menestys. Syksyllä 1923 Heidi Blåfield kiinnitettiin Kansallisteatterin vakituiseen näyttelijäkuntaan. Hänen tuleva aviomiehensä Jaakko Korhonen oli kuulunut samaiseen teatteriin vuodesta 1916. Hääkellot soivat 1922. Nuoripari muutti Helsingin Töölön kaupunginosaan Sallinkadun moderneihin uudisrakennuksiin. He saivat kaksi tytärtä: Marjan ja Heidi Elinan. Avioliitto tuli pian tiensä päähän.


title: Heidi Blåfield

text: Heidi Blåfieldin elokuvaura alkoi vuonna 1923 valmistuneissa, Erkki Karun ohjaamissa mykkäelokuvan klassikoissa "Nummisuutarit" ja "Koskenlaskijan morsian". Jälkimmäistä kehuttiin aikoinaan Suomen parhaimmaksi elokuvaksi ja se on myyty yli kymmeneen maahan. Blåfieldin filmiura jatkui neljän elokuvan verran, jokaisessa hänellä oli naispääosa. Vuonna 1927 valmistui Lappiin sijoittunut "Noidan kirot", jossa Blåfield tulkitsi Utuniemen Selmaa. Hänen viimeinen elokuvatyönsä oli vuonna 1929 valmistunut, sittemmin tuhoutunut "Juhla meren rannalla".


title: Heidi Blåfield

text: Keväällä 1931 Heidi Blåfield matkusti Pariisiin opintomatkalle. Kun hän palasi Suomeen, hänellä diagnosoitiin angiinamyrkytys. Lääkärit olivat neuvottomia ja Blåfield menehtyi muutaman päivän kuluttua. Hänet haudattiin Vilppulan hautausmaalle. Blåfield oli näyttelijä Marja Korhosen äiti, näyttelijä Heidi Heralan isoäiti ja 2000-luvulla mallina tunnetuksi tulleen Niina Heralan isoisoäiti.


title: Oldelamer

text: Oldelamer (stellingwerfsiksi: "Ooldelaemer", friisiksi: "Aldlemmer") on asutuskeskus Weststellingwerfin kunnassa, Friisinmaalla, Alankomaissa. Se sijaitsee länteen kunnan keskuksesta, Wolvegasta. Asukkaita alueella on 213.


title: Oldelamer

text: Linnuntietä Oldelamerista on matkaa..


title: Oldelamer

text: Oldelamerissa toimii muun muassa julkinen peruskoulu ().


title: Oldelamer

text: Alankomaalainen poliitikko Wesselius Marcus Houwing syntyi Oldelamerissa vuonna 1831.


title: Luís Fabiano

text: Luís Fabiano Clemente (s. 8. marraskuuta 1980 Campinas, São Paulo, Brasilia) on brasilialainen jalkapalloilija, joka edustaa brasilialaista Vasco da Gamaa. Hän on pelipaikaltaan hyökkääjä.


title: Luís Fabiano

text: Vuonna 2001 Luís Fabiano palasi kotimaahansa epäonnistuneen Ranskan reissun jälkeen. São Paulon riveissä brasilialaishyökkääjä oli näkyvässä osassa kun joukkue ylsi välieriin Copa Libertadoressa vuonna 2004. São Paulossa pelatessaan hän sai myös lempinimen "pahapoika", otettuaan yhteen muiden pelaajien kanssa muutamia kertoja.


title: Luís Fabiano

text: Luís Fabiano siirtyi vuoden 2004 kesällä Portoon 10 miljoonan euron siirtosummalla. Samaan aikaan myös hänen maajoukkuetoveri Diego siirtyi portugalilaisjoukkueen riveihin. Luís Fabianon kausi ei sujunut odotetusti vaan hän onnistui viimeistelemään vain 3 maalia 22 ottelussa. Tämä johti siirtoon espanjalaiseen Sevillaan.


title: Luís Fabiano

text: 10. toukokuuta 2006 Luís Fabiano onnistui maalinteossa UEFA Cupin finaalissa Middlesbroughia vastaan. Sevilla voitti finaalin lopulta selvä numeroisesti 4–0. Kausi 2007–2008 sujui häneltä henkilökohtaisesti hyvin, kun hän sijoittui toiseksi maalintekijätilastossa 24 osumallaan. Maalikuninkuuden voitti Mallorcassa pelannut Dani Güiza 27 maalilla. Kauden jälkeen Luís Fabiano palasi myös maajoukkueeseen. Vuonna 2009 hän jatkoi sopimustaan vuoteen 2011 asti.


title: Luís Fabiano

text: Kesällä 2009 Luís Fabiano yhdistettiin vahvasti italialaisseura Milaniin, joka teki hänestä virallisen ostotarjouksen. Hän ilmoitti itse myös olevansa halukas siirtoon, mutta lopulta se ei kuitenkaan toteunut.


title: Luís Fabiano

text: 30. elokuuta 2010 hän pani pisteen siirtohuhuille tekemällä Sevillan kanssa uuden vuoteen 2013 asti ulottuvan jatkosopimuksen.


title: Luís Fabiano

text: 13. maaliskuuta 2011 Luís Fabiano palasi takaisin kotimaahansa ja siirtyi pelaamaan São Pauloon. Brasilialaisseura maksoi hänestä 7,6 miljoonan euron siirtokorvauksen ja hän solmi joukkueen kanssa nelivuotisen sopimuksen.


title: Luís Fabiano

text: Luís Fabiano teki ensiesiintymisensä Brasilian maajoukkueessa 11. kesäkuuta 2003 ystävyysottelussa Nigeriaa vastaan. Hän onnistui myös maalinteossa heti ensimmäisessä ottelussaan. Hänet valittiin mukaan vuoden 2003 Maanosaliittojen cupiin, mutta ei kuitenkaan päässyt pelaamaan yhtään ottelua turnauksessa.


title: Luís Fabiano

text: Hän oli voittamassa vuoden 2004 Copa Américaa, jossa hän oli aloituskokoonpanossa jokaisessa viidessä pelissä yhdessä kärkiparinsa Adrianon kanssa. Tämän jälkeen Luís Fabianon epäonnistuttua seurajoukkueissaan, hän ei tullut valituksi maajoukkueeseen kolmeen vuoteen. Marraskuussa 2007 hän sai vihdoin kutsun takaisin maajoukkueeseen MM-karsintaotteluun. Hän onnistui myös vakiinnuttamaan paikkansa jälleen avauskokoonpanossa. 19. marraskuuta 2008 Luís Fabiano teki ensimmäisen hattutemppunsa maajoukkueessa ystävyysottelussa Portugalia vastaan.


title: Luís Fabiano

text: 28. kesäkuuta 2009 Luís Fabiano teki vuoden 2009 Maanosaliittojen cupin finaalissa kaksi maalia Yhdysvaltoja vastaan. Ottelu päättyi Brasilian 3–2-voittoon. Hän voitti lopulta turnauksen maalikuninkuuden viidellä osumallaan. 5. syyskuuta 2009 pelatussa vierasottelussa Argentiinaa vastaan hän teki kaksi maalia.


title: Luís Fabiano

text: Luís Fabiano oli mukana vuoden 2010 MM-kilpailuissa. Joukkue selviytyi puolivälieriin saakka, jossa se tippui Alankomaita vastaan. Ensimmäiset kaksi maaliaan turnauksessa hän teki lohkovaiheen toisessa ottelussa 20. kesäkuuta 2010 Norsunluurannikoa vastaan. Kolmas ja viimeinen maali syntyi neljännesvälieräottelussa 29. kesäkuuta 2010 Chileä vastaan, jonka Brasilia voitti lopulta 3–0.


title: Munarakkula

text: Munarakkula () syntyy kypsyvän munasolun ympärille naisen munasarjoissa. Munarakkulan kasvuun vaikuttaa gonadotropiini FSH eli follikkeleita stimuloiva hormoni ja se erittää rakkulahormonia, estrogeeniä. Kuukautiskierron aikana lähtee kypsymään monta munarakkulaa, joista yksi (harvoin useampia) kasvaa kypsäksi Graafin follikkeliksi, ja loput surkastuvat pois. Ovulaation eli munasolun irtoamisen tapahduttua gonadotropiini LH eli luteinisoiva hormoni muuttaa munarakkulan keltarauhaseksi, joka erittää keltarauhashormonia, progesteronia. Naisen kuukautiskierron ensimmäistä vaihetta kutsutaan munarakkulavaiheeksi.


title: Demolition 23. (albumi)

text: Demolition 23. on Demolition 23:n ensimmäinen ja ainoa albumi, joka julkaistiin vuonna 1994. Levy ja yhtye on yksi menestyneimmistä, ellei menestynein Hanoi Rocksin hajoamisen jälkeinen albumi, jolla soittavat entiset yhtyeen jäsenet. Levy menestyi hyvin, mutta pian julkaisua seuranneiden kiertueiden jälkeen yhtye käytännössä hajosi alkuvuodesta 1995, kun yhtyeen uudeksi kitaristiksi tullut ex-Hanoi Rocks Nasty Suicide erosi yhtyeestä levyttääkseen sooloalbumin.


title: Demolition 23. (albumi)

text: Vuonna 1993 ex-Hanoi Rocks-laulaja Michael Monroe halusi kasata yhtyeen, joka tekisi hänelle sooloalbumin. Basistiksi Monroe otti heti ex-Hanoi Rocks basisti Sam Yaffan. Jimmy Clark otettiin rumpuihin ja Jay Hening kitaristiksi. Yhtyeen pohjana oli vuonna 1992 perustettu yhtye "Michael Monroe & Friends", jonka kokoonpano oli ollut Michael Monroe (laulu), Sam Yaffa (bassokitara), Little Steven (kitara) ja Rat Scabies (rummut).


title: Demolition 23. (albumi)

text: Michael Monroe antoi uudelle vuoden 1993 kokoonpanolle ja sen esikoisalbumille nimen Demolition 23., joka löytyi William Burrougs'n kirjasta "Exterminator". Levy äänitettiin "Power Station Studios"-studiolla New Yorkissa kahdessa viikossa. Miksaajana ja äänittäjänä toimi Ben Fowler. Levy on masteroitu ""Sterling Sound"issa", New Yorkissa. Tuottajana toimi Little Steven. Levy julkaisi alun perin japanilainen "Renegade Nation", ja lisäksi Britanniassa sen julkaisi "Music For Nations".


title: Demolition 23. (albumi)

text:
Tyyliltään levy edustaa punkin ja hard rockin sekoitusta. Kappaleissa voi toki kuulla myös Hanoi Rocksin vaikutuksen. Kappale ""I Wanna Be Loved"" on Johnny Thunders-cover, ""Ain't Nothin' to Do" The Dead Boys-cover ja "Endangered Species" UK Subs-cover. Muuten kappaleen sanoitukset kertovat aikojen muuttumisesta ja ystävien menettämisen surusta. Esimerkiksi kappale ""Hammersmith Palais"" kertoo samannimisestä lontoolaisklubista,
jossa Hanoi Rocks kävi katsomassa yhtyeitä. Levyn julkaisun aikoihin klubi oli jo suljettu. Kappaleisiin on siis vaikuttanut nostalgia ja havainnot siitä, että asiat ovat muuttuneet eivätkä välttämättä positiivisessa mielessä, eivätkä palaa enää koskaan ennalleen.


title: Demolition 23. (albumi)

text: Levy on omistettu 3. kesäkuuta 1990 kuolleelle Stiv Batorille. Etukannen kuvan on ottanut Mark Higashino ja takakannen George Du Bose, joka on myös suunnitellut levyn asun. Levyn Demolition 23.-logon on suunnitellut Sam Yaffa, joka toimi levyn taideavustajana ja suunnitteli bändin logon, kun päävastaajana toimivat Monroe ja hänen vaimonsa Jude Wilder.


title: Demolition 23. (albumi)

text: Nasty Suicide ei soita levyllä, koska hän tuli yhtyeeseen vasta, kun Jay Hening ei päässyt passiongelmien takia Yhdysvalloista kiertueelle Eurooppaan ja Japaniin.


title: Pantterisäppikala

text: Pantterisäppikala ("Balistoides conspicillum") on säppikaloihin kuuluva kala.


title: Pantterisäppikala

text: Pantterisäppikala kasvaa noin 50 cm pitkäksi. Sen vartalo on levymäinen, ja musta-valko-keltainen kuviointi on sivulta katsottuna todella huomiota herättävä. Kuviointi on kuitenkin tarkoituksenmukainen: alhaalta kala sulautuu yläpuolella näkyvään vedenpinnan väreilyyn, kun taas ylhäältä päin se näyttää osalta koralliriuttaa. Leuat ovat voimakkaat ja sopivat simpukankuorien, äyriäisten ja merisiilien murskaamiseen.


title: Pantterisäppikala

text: Pantterisäppikala elää luonnossa Indopasifisella merialueella.


title: Pantterisäppikala

text: Pantterisäppikala on lihansyöjä, jonka sanotaan puraisevan mitä vain – jopa pumpun johtoja. Siksi sitä ei voi pitää pienempien kalojen tai selkärangattomien seurassa. Myös akvaarion sisustus on tehtävä järeäksi.


title: Pantterisäppikala

text: Pantterisäppikala syö lihapitoista ravintoa: simpukoita, äyriäisiä, koralleja, jopa merisiilejä.


title: Live Seventy-Nine

text: Live Seventy-Nine on Hawkwindin livealbumi vuodelta 1980. Se nauhoitettiin talven 1979 kiertueella.


title: Live Seventy-Nine

text: Vuoden 1979 alussa yhtye toimi vielä nimellä Hawklords tekijänoikeusvaikeuksien vuoksi. Yhtyeessä oli myös sisäisiä vaikeuksia ja laulaja Robert Calvert ja rumpali Martin Griffin erosivat yhtyeestä vuoden alussa. Calvertin tilalle ei tullut ketään ja Griffinin tilalle rumpuihin palasi Simon King. Kosketinsoittaja Steve Swindells lähti soolouralle samana keväänä ja tämän jälkeen jäljelle jäänyt kolmikko, kitaristi-laulaja Dave Brock, basisti Harvey Bainbridge ja King, päättivät aloittaa puhtaalta pöydältä ja ottaa jälleen Hawkwind-nimen käyttöön. Toiseksi kitaristiksi yhtyeeseen palasi jo ensimmäisellä albumilla soittanut Huw Lloyd Langton ja kosketinsoittajaksi tuli Gong-yhtyeestä tuttu Tim Blake.


title: Live Seventy-Nine

text: Sopimus Charisma Recordsin kanssa oli päättynyt ja yhtye lähti kiertueelle vuoden 1979 loppupuolella ilman levytyssopimusta. Kiertueen konsertteja nauhoitettiin ja kun bändi huomasi niiden potentiaalin, se tarjosi miksatun konserttinauhan Bronze-yhtiölle. Yhtiössä innostuttiin nauhasta ja Hawkwind sai levytyssopimuksen. Bronze-yhtiölle levytti myös tuolloin suosionsa huipulla ollut, entisen Hawkwind-basistin Lemmy Kilmisterin Motörhead jota, kuten Hawkwindiakin, manageroi Douglas Smith.


title: Live Seventy-Nine

text: Musiikillisesti albumi ja yhtyeen live-soitanta ei jatkanut Hawklordsin new wave-suuntausta, vaan yhtye otti askeleen kohti raskaampaa hard rock-ilmaisua. Albumi sisältää niin tuolloin uutta kuin vanhaakin materiaalia ja se poikkeaa tavanomaisesta live-albumi-perinteestä olematta tupla-albumi. Vokaalit albumilla hoitaa Dave Brock, lukuun ottamatta "Lighthouse"-kappaletta jonka Tim Blake laulaa.


title: Live Seventy-Nine

text: Avauskappale "Shot Down In The Night" on Hawklordsin entisen kosketinsoittajan Steve Swindellsin kappale, jonka hän sävelsi vuonna 1979 juuri ennen eroaan yhtyeestä. Hawkwind halusi pitää kappaleen ja myös Swindells levytti oman version siitä. Kummankin versio julkaistiin singleinä ja molemmissa soittavat Simon King ja Huw Lloyd Langton. Hawkwindin versio (editoitu tältä live-albumilta) nousi Brittein singlelistalla sijalle 59..


title: Live Seventy-Nine

text: "Motorway City" on myös tuolloin ennenjulkaisematon kappale, jonka studioversio löytyy vuoden 1980 "Levitation"-albumilta ja "Spirit Of The Age" on albumin ainoa kappale ns. Calvertin aikakaudelta (1976-1979). Tunnelmallisempi "Lighthouse" on alun perin Tim Blaken soololevyltä "New Jerusalem".


title: Live Seventy-Nine

text: Perinteisempiä Hawkwind-kappaleita albumilla edustavat "Brainstorm", "Master Of The Universe" ja "Silver Machine", joka päättyy noin minuutin jälkeen räjähdys-efektiin. Dave Brock oli aina vihannut soittaa tätä hänen mielestään "ikävystyttävää hittisingleä" ja päätti "tappaa" sen räjähdyksellä. Toisaalta levyn julkaisun aikoihin albumin normaali mitta oli noin 40-45 minuuttia ja kappale kokonaisena olisi nostanut levyn kestoa yli 50:een minuuttiin.


title: Live Seventy-Nine

text: Levyn julkaisun aikaan vallitsi Isossa-Britanniassa NWOBHM-buumi (New Wave Of British Heavy Metal) ja Hawkwindin uusi, heavympi tyyli puri yleisöön. Levy nousi Britannian top 20:neen sijalle 15. ja myös singlenä julkaistu "Shot Down In The Night" nousi singlelistoille, ja Hawkwind sai uutta nostetta uralleen.


title: Live Seventy-Nine

text: "Live Seventy Ninen" on julkaissut CD:llä muun muassa Castle Communications ja Griffin Records ja remasteroituna sen ovat julkaisseet Essential ja Atomhenge. Samalta kiertueelta julkaisi vuonna 1999 Voiceprint albumin "Complete '79 - Collectors Series Volume 1", joka sisältää enemmän kappaleita, mutta on myös äänentasoltaan heikkolaatuisempi.


title: Mod DB

text:
Mod Database, tai Mod DB, on tietokonepelien modeihin ja pelien modaamiseen liittyvä Internet-sivusto.
ModDB:een perusti Scott "INtense!" Reismanis vuonna 2002, jonka jälkeen se nopeasti levisi ja kasvoi luokkansa suurimmaksi sivustoksi internetissä. Sivustoa pitää yllä DesuraNET.


title: Dasein

text: Dasein (, "tässä", "täällä", "Sein", "oleminen"; "täällä-olo") on Martin Heideggerin pääteoksessaan "Oleminen ja aika" kehittämä käsite, jonka voi katsoa tarkoittavan inhimillistä olemassaoloa. "Dasein" on olento, jonka olemassaolo on sille itselleen ongelma. Karl Jaspersin tapa käyttää termiä Dasein objektiivisuuden ja tieteen alueelle kuuluvasta olemassaolosta on vastakkainen Heideggerin käyttämälle käsitteelle.


title: Dasein

text: Saksan kielen "da-sein" tarkoittaa nimenomaisesti täälläolemista, ja se on synonyymi olemassaololle, kuten lauseessa "olen tyytyväinen olemassaolooni" ("ich bin mit meinem Dasein zufrieden"). Heideggerin mukaan sitä ei kuitenkaan tule sekoittaa subjektiin, joka on jotain joka on objektiivisesti läsnä. Sen sijaan se on verrattavissa immanentistifilosofi Giovanni Gentilen aiempaan Subjekti-subjekti -erotteluun. Heidegger piti kiinni tästä erottelusta, joka seuraa Nietzschen subjektin kritiikkiä. "Dasein", joka perustuu omaan ajallisuuteensa, valaisee ja tulkitsee ajassa olemisen merkitystä.


title: Dasein

text: Heidegger käytti käsitettä "Dasein" paljastamaan olemisen (Sein) ensisijaisen luonteen, jonka aiemmat filosofit olivat jättäneet vaille huomiota. Kuten Nietzsche, Heidegger kritisoi substanssin ajatusta, katsoen "Daseinin" olevan aina oleva, joka on jo maailmassa. Olemassaolon perustavin muoto ei ole subjektin tai objektiivisen olemassaolo, vaan "maailmassa-oleminen" ("In-der-Welt-sein").


title: Dasein

text: Heideggerin mukaan tavallinen kieli, loogiset järjestelmät ja uskomukset ovat hämärtäneet Daseinin luonteen siltä itseltään. Olevat ovat "Dasein" vaikka olisivatkin ontologisesti kiedottuja perinteeseen, joka hämärtää autenttisen valinnan(vapauden) elää tässä perinteessä ja siirtää sitä edelleen. Tässä tapauksessa "Dasein" silti valitsee autenttisesti perinteen kohdatessaan paradoksin perinteen sisällä, ja sen täytyy valita, hylkääkö se perinteen vai kokemuksen kohtaamastaan valinnanvapaudesta tai -pakosta.


title: Dasein

text: Heidegger pyrki pitämään "Daseinin" määritelmän meille kaikille yhteisessä tilassa, "keskinkertaisessa jokapäiväisyydessä". "Dasein" ei ryntää olemassaoloon itsensä filosofisesta tutkiskelusta. Heidegger tarkoitti "Daseinin" käsitteeksi, joka toimisi astinlautana kysyttäessä mitä "olemassa oleminen" tarkoittaa. Kun "Dasein" tutkiskelee tätä, se mikä tuntuu (absurdisti) ontisessa mielessä kehältä, on ontologisessa mielessä rekursiivinen, koska se tuo välttämättä ajan huomion keskipisteeseen.


title: Dasein

text: Teoksessaan "Oleminen ja aika" Heidegger katsoo, että "Daseinin" olemassaolon mahdollisuudet laajenevat positivististen tieteiden ja metafysiikan historian tavoittamien alueiden ulkopuolelle.


title: Dasein

text: Karl Jaspersille termi "Dasein" merkitsi olemassaoloa sen kaikkein minimaalisimmassa merkityksessä, objektiivisuuden ja tieteen alueena, vastakohtana sille, mistä hän käytti termiä "Existenz", autenttisen olemassaolon alue. Heidegger ja Jaspers käyttivät termejä siis päinvastaisessa merkityksessä, mikä aiheuttaa usein sekaannuksia.


title: Dasein

text: Teoksessaan "Philosophie" (1932) Jaspers esitti näkemyksensä filosofian historiasta sekä tärkeimmät omat ajatuksensa. Hän esitti nykyaikaisesta tieteestä ja empirismistä lähtien, kuinka todellisuutta tutkiessamme kohtaamme rajoja, joita empiiriset (tai tieteelliset) menetelmät eivät yksinkertaisesti voi ylittää. Tällaisessa tilanteessa yksilö kohtaa valinnan: joko vajota epätoivoon ja luopumukseen, tai ottaa "uskon hyppy" kohti sellaista, mitä Jaspers kutsui "transsendentaaliksi". Tämän hypyn tehdessään yksilö kohtaa oman rajattoman vapautensa, josta Jaspers käytti termiä "Existenz", ja jossa yksilö voi vihdoinkin kokea autenttista olemassaoloa.


title: Dasein

text: Mutta jos "Existenz" on subjektiivinen olotila, kuinka yksilö voi arvioida ja analysoida sitä? Jaspers ehdotti sosiaalisen kanssakäymisen tarjoavan ohjeita, jotka yksilö joko hyväksyy tai hylkää. Toisin sanoen, "Existenz" on yhteiskunnan arvoista johdettu tila. Jaspers kirjoittikin minän olevan "heijastus jonkun toisen autenttisesta minästä", hieman samaan tapaan kuin Sartre "peileistä" ("Helvetti on muut ihmiset"). Jos emme tiedä mitä muut ajattelevat ja odottavat meiltä, emme voi päättää, keitä olemme tai haluamme olla.


title: Dasein

text: Jaspers esittää siksi näkemyksen, jonka mukaan kaikki ihmiset ovat riippuvaisia yhteiskunnasta määritellessään itsensä, vaikka määritelmässä päätyisikin hylkäämään yhteiskunnan arvot. Kukaan ei ole todella erossa yhteiskunnasta. Ääripäässä erakkokin määrittelee itsensä hylkäämällä yhteiskunnan kokonaan, mutta ei ole erakkoa ilman yhteiskuntaa josta erota. Seurauksena ihmiset tuntevat olevansa jatkuvasti konfliktissa: he haluavat määritellä itsensä vapaasti, mutta tämä vaatii kuitenkin yhteisön.


title: Levitation

text: Levitation on Hawkwindin albumi vuodelta 1980.


title: Levitation

text: "Levitation" oli ensimmäisiä albumeja, jotka on nauhoitettu digitaalista teknologiaa käyttäen. Albumin teon aikaan Roundhouse-studiolle oli Bronze-yhtiö hankkinut uuden digitaalisen studiolaitteiston. Nauhoitusten alkaessa kokoonpano oli sama kuin edeltävällä "Live Seventy Nine"-albumilla (Dave Brock, Huw Lloyd Langton, Harvey Bainbridge, Tim Blake ja Simon King).


title: Levitation

text: Rumpali Simon King lähti yhtyeestä albumin levytyksen loppuvaiheissa henkilökohtaisten ongelmien vuoksi. King kertoi jälkeenpäin että hänen alkoholin käyttönsä oli pahentunut levytyksen aikoihin ja hänen täytyi lähteä yhtyeestä saadakseen henkilökohtaiset asiansa kuntoon. Kingin tilalle tuli Cream-yhtyeestä tuttu rumpali Ginger Baker, joka soitti rummut levylle uudestaan ja jäi myös varsinaiseksi jäseneksi yhtyeeseen. Yhteys Bakeriin oli saatu Huw Lloyd Langtonin vaimon kautta, joka työskenteli Bakerin manageritoimistossa.


title: Levitation

text: Musiikillisesti albumi jatkaa edellisen levyn heavy rock-tyylistä suuntausta, tosin myös melodisiakin kappaleita on, ja myös syntetisaattoreita käytetään kohtalaisesti. Albumi sisältää myös neljä instrumentaalia ("Psychosis", "World Of Tiers", "Prelude" ja "Space Chase"). Instrumentaalien runsaampi määrä johtunee vokalisti-lyyrikko Robert Calvertin poistumisesta yhtyeestä, joten varsinaista sanoittajaa ei yhtyeen piiristä löytynyt.


title: Levitation

text: Albumin tunnetuimmat kappaleet ovat Brockin säveltämät "Levitation", "Motorway City" ja singlenäkin julkaistu "Who's Gonna Win The War". Kappaleita esitettiin livenä jo vuoden 1979 kiertueella ennen varsinaisia studionauhoituksia ja ne ovat ajan myötä nousseet yhtyeen klassikoihin kuuluviksi kappaleiksi.


title: Levitation

text: "Levitation" menestyi hyvin Britannian albumilistalla nousten top-20:n tuntumaan. Hawkwind lähti promotoimaan albumia vuoden 1980 loppuajaksi yhteensä 44 konserttia sisältävälle Britannian kiertueelle. Kahdeksan konsertin jälkeen Tim Blake erosi yhtyeestä erimielisyyksien takia . Hänen tilalleen kiertueen loppuajaksi tuli Keith Hale. Seuraavan vuoden alkupuolella Ginger Baker ja Hale erotettiin yhtyeestä. Baker oli tavannut kiertueen aikana vanhan Cream-basistin Jack Brucen ja hän taivutteli Halen kanssa Dave Brockia erottamaan Harvey Bainbridge ja ottamaan Bruce tämän tilalle. Brock ei tähän suostunut ja Baker ja Hale saivat lähteä. Baker totesi myöhemmin, kuinka "maailman huonoin basisti syrjäytti maailman parhaan rumpalin". Bakerin persoona oli aiheuttanut muutenkin vaikeuksia yhtyeen sisäpiirissä ja hän vei myös yhtyeen huomiota lehdistössä, jossa yhtyettä oli alettu kutsua nimellä "Ginger Baker's Hawkwind".


title: Levitation

text:
"Levitation" jäi myös Hawkwindin viimeiseksi levyksi Bronze-merkillä. Brock olisi halunnut julkaista live-materiaalia sisältävän albumin, mutta levy-yhtiössä ei haluttu panostaa live-albumeihin. Pian tämän jälkeen Bronze julkaisi kuitenkin Motörheadin livealbumin ja tästä pettyneenä Brock ja Hawkwind jättivät Bronze Recordsin. Levitation-kiertueen livenauhoituksia julkaistiin myöhemmin "Zones"- ja "This Is Hawkwind Do Not Panic"-albumeilla sekä "Levitation"-albumin remasteroidulla painoksella (Atomhenge). CD 1:
CD 2:CD 3:


title: Väliaivot

text: Väliaivot () ovat yksi aivojen ja aivorungon osa. Ne ovat isoaivojen peitossa. Talamuksen avulla ne kytkevät aistinelimistä aksoneita pitkin tulleita impulsseja oikeille aivokuoren aistinalueille, hajurataa lukuun ottamatta. Väliaivojen pohjaan kuuluu myös hypotalamus, joka ohjaa muun muassa aivolisäkkeen toimintaa, unta, nälkää, janoa, lämmönsäätelyä ja hormonaalista säätelyä. Väliaivojen yläosaan puolestaan liittyy käpylisäke eli käpyrauhanen.


title: Kristadelfialaiset

text: Kristadelfialaiset ("Christadelphians", 'Kristuksen veljet ja sisaret') ovat kristinuskon suuntaus, joka hylkää kolminaisuusopin. Sen on perustanut tohtori John Thomas 1800-luvulla Yhdysvalloissa. Riippumattomien arvioiden mukaan kristadelfialaisia on ympäri maailman noin 50 000.Kristadelfialaiset kokoontuvat säännöllisesti leivän murtamisen seremoniaan muistellakseen Jeesuksen kuolemaa. He pitävät myös kotikokouksia ja tapaavat pienissä saleissa. Heidän jumalanpalveluksensa ovat yksinkertaisia ja pyrkivät jäljentämään ensimmäisen vuosisadan kristillisyyttä. Kristadelfialaisilla ei ole keskushallintoa, vaan jokainen seurakunta (ekklesia) on autonominen. Yhteisö on tuottanut noin tuhat eri julkaisua.


title: Kristadelfialaiset

text: Kristadelfialaisilla on pitkä historia aseistakieltäytyjinä.


title: Dreamspace

text: Dreamspace on Stratovariuksen kolmas, vuonna 1994 julkaistu albumi. Kappaleiden ja sanoitusten aiheet olivat muuttuneet jyrkästi, jos niitä verrataan kahteen aikaisempaan albumiin. "Dreamspace" on myös Stratovariuksen albumeista viimeinen, jolla laulaa kitaristi Timo Tolkki. Basisti Jari Kainulainen liittyi yhtyeeseen kun noin 70 prosenttia albumin materiaalista oli jo nauhoitettu. Kainulaisen soittoa kuultiin lopulta viidessä kappaleessa. Rumpali Tuomo Lassila loukkasi kätensä albumin nauhoitusten aikana, eikä pystynyt soittamaan rumpuja 8 viikkoon. Loput rummut albumille soitti Sami Kuoppamäki.


title: Dreamspace

text: Sävellykset ja sanoitukset: Timo Tolkki, ellei toisin mainita.


title: Ultimaatumi

text: Ultimaatumi (, viimeinen) eli uhkavaatimus on varsinkin valtion toiselle valtiolle esittämä vaatimus, jota tehostetaan määräämällä aikaraja sen täyttämiseen ja uhkaus seurauksesta, jos vaatimukseen ei suostuta. Yleensä ultimaatumi on pitkällisen kiistan huipentuma. Diplomatiassa ultimaatumia seuraa yleensä ilmoitus talous- tai kauppapakotteista, sotilaallisen iskun uhasta tai sodanjulistus.


title: The Times of India

text: The Times of India (monesti käytetään vain lyhennettä TOI) on yksi Intian johtavista sanomalehdistä. Se on levikiltään Intian ja maailman suurin päivittäin ilmestyvä englanninkielinen sanomalehti. Sitä myytiin vuoden 2016 toisella puoliskolla keskimäärin 3,185 miljoonaa kappaletta päivittäin. Broadsheet-koossa julkaistulla sanomalehdellä oli vuoden 2014 arvion mukaan päivittäin keskimäärin 7,590 miljoonaa lukijaa. Saman kustantajan The Economic Times on maailman toiseksi luetuin päivittäin julkaistu talouselämän sanomalehti. Lehtiä kustantaa Bennett, Coleman & Co. (BCCL), joka tunnetaan myös nimellä The Times (of India) Group.


title: The Times of India

text: Lehti perustettiin 3. marraskuuta 1838 nimellä "The Bombay Times and Journal of Commerce" ja se oli suunnattu Länsi-Intian brittiläisille asukkaille. The Bombay Times and Journal of Commerce -lehteä julkaistiin sunnuntaisin ja keskiviikkoisin. Lehti sisälsi uutisia Euroopasta, Amerikasta ja Intiasta, ja sitä toimitettiin Intian ja Euroopan välillä säännöllisten höyrylaivareittien avulla. 1860 lehteä alettiin julkaista joka päivä ja vuotta myöhemmin 1861 se otti käyttöön nykyisen nimensä. 1800-luvulla lehdellä oli 800 työntekijää ja suuri levikki Intiassa ja Euroopassa. Alun perin lehti oli brittien omistama ja valvoma. Viimeinen brittiläinen päätoimittaja Ivor S. Jehu erosi tehtävästään vuonna 1950.


title: Wiedenborstel

text: Wiedenborstel on kunta Schleswig-Holsteinissa Saksassa. Se on asukasluvultaan Saksan pienin kunta, siellä asuu vain 5 asukasta . Kaikki kunnan asukkaat kuuluvat samaan perheeseen. Kunnan pinta-ala on 4,68 km². Kunnalla ei ole vaakunaa, mutta sillä on kylläkin oma pormestari. Kunta sijaitsee kohtalaisen lähellä Hampurin kaupunkia.


title: Game Boy Camera

text: Game Boy Camera (Japanissa Pocket Camera) on Nintendon vuonna 1998 julkaisema lisälaite Game Boy -pelikonsolille. Game Boy Camera on Game Boyhin kytkettävä digikamera, jolla pystyy ottamaan mustavalkosävyisiä, usein rakeisia valokuvia. Kameralla otetut valokuvat pystyy tulostamaan Game Boy Printer -lisälaitteella, joka käyttää kuumuuden kanssa reagoivaa paperia. Game Boy Cameraa saa neljässä värissä (keltainen, punainen, sininen ja vihreä), mutta laitteesta julkaistiin myös kultainen versio "" -pelin julkaisun yhteydessä. Kultaisen kameran erikoisuutena muihin väriversioihin verrattuna ovat erilaiset ”leimasimet” kuvankäsittelyä varten. Game Boy Cameraa ja Game Boy Printeriä markkinoitiin pääasiassa lapsille.


title: Game Boy Camera

text: Game Boy Cameran ohjelmiston suunnitteli Game Freak. Sen vuoksi Game Freakin kehittämiä Pokémon-hahmoja esiintyy leimoissa, joilla valokuvia voi pelissä koristella. Ohjelmistossa on runsaasti viitteitä muihinkin Nintendon tuotteisiin.


title: Game Boy Camera

text: Heinäkuussa 2003 Nintendo Power -lehdessä mainittiin uutinen, jonka mukaan Nintendo suunnitteli julkaisevansa Game Boy Advancelle Game Boy Cameran seuraajan nimeltä GameEye. GameEyellä olisi voinut ottaa värivalokuvia, ja sen olisi voinut kytkeä linkkikaapelilla Nintendo GameCuben kanssa. Laitetta ei kuitenkaan koskaan julkaistu.Game Boy Cameran mukana tulevat minipelit:


title: Game Boy Camera

text: Shoot sisältää seuraavat valinnat:


title: Game Boy Camera

text: Game Face -pelissä otettu kuva ilmestyy ainakin kerran jokaisessa Game Boy Cameran pelissä, yleensä päähahmoksi.


title: Game Boy Camera

text: Play on sisäänrakennettu "Space Fever II" -peli. Alussa ilmestyy 2 avaruusalusta. Toinen niistä vie pelaajan Trippy-H -sekvensseriin, jossa voi miksata ääniä ja luuppeja sekä tehdä yksinkertaisia chiptuneja. Toinen alus vie pelaajan pelaamaan Game & Watch -peli Ballia, johon pääsee myös Shootin kautta. Jos pelissä pääsee riittävän pitkälle, kolmas avaruusalus ilmestyy ja vie pelaajan minipeliin "Run! Run! Run!".View sisältää seuraavat valinnat:


title: Game Boy Camera

text: Seuraavat valinnat ovat käytettävissä, kun "selectiä" painetaan päävalikossa:


title: Game Boy Camera

text: Seuraavat valinnat ovat käytettävissä, kun "startia" painetaan päävalikossa:


title: Ranskan–Hollannin sota

text: Ranskan–Hollannin sota käytiin vuosina 1672–79 Ranskan johtaman liittokunnan ja Alankomaiden johtaman Ranskan vastaisen liittokunnan välillä. Ranskan liittolaisia olivat Ruotsi, Münsterin piispa, Kölnin vaaliruhtinas ja Englanti. Alankomaiden kanssa liitossa olivat Espanja, keisari Leopold I, Brandenburg ja Tanska. Sotaa käytiin pääasiassa Alankomaissa ja Reinin laaksossa. Usein Ranskan–Hollannin sodan eri osia, esimerkiksi siihen liittyvää kolmatta Englannin-Hollannin sotaa tarkastellaan irrallaan.


title: Ranskan–Hollannin sota

text: Ranskan kuningas Ludvig XIV oli tyytymätön vuosina 1667–1668 käydyn Dévolution-sodan lopputulokseen. Sodan tavoitteena oli ollut Espanjan Alankomaiden valtaus, mutta tämä oli epäonnistunut kun Alankomaiden tasavalta katkaisi liittosuhteensa Ludvigin kanssa. Ludvig päätti aloittaa seuraavan sodan hyökkäämällä ensin hollantilaisia vastaan, tavoitteenaan jälleen Espanjan Alankomaiden valtaus.


title: Ranskan–Hollannin sota

text: Aluksi Ludvigin piti hajottaa Dévolution-sodasta periytyvä Ranskan vastainen liittokunta: vuonna 1670 Englanti ostettiin kullalla Ranskan liittolaiseksi ja helmikuussa 1672 Ruotsi sitoutui vuosittaista maksua vastaan pitämään 16 000 sotilasta Pommerissa, tavoitteenaan estää saksalaisia (erityisesti Brandenburgia) liittymästä Hollannin puolelle tulevassa sodassa.


title: Ranskan–Hollannin sota

text: Ranskan–Hollannin sota alkoi maaliskuussa 1672 kun Englannin ja Alankomaiden laivastot ottivat yhteen merellä, jota seurasi Englannin ja Ranskan sodanjulistukset Alankomaille. Hollantilaiset alkoivat koota uuttaa Ranskan vastaista liittokuntaa: solmittiin liitto Brandenburgin vaaliruhtinas Fredrik Vilhelmin ja keisari Leopoldin kanssa.


title: Ranskan–Hollannin sota

text: Kesällä 1672 ranskalaiset lähtivät hyökkäämään, mutta kiersivät Hollannin eteläisen vahvan linnoitusketjun koukatessaan itään. Hollantilaisten miehittämät Reinin linnoitukset vallattiin helposti ja Alankomaihin tunkeuduttiin idästä. Kölnin vaaliruhtinas ja Münsterin piispa liittyivät Ludvig XIV:n puolelle, ja vuoden lopussa kaksi kolmasosaa Alankomaiden tasavallasta oli hyökkääjien hallussa, mutta lopulta hollantilaiset pysäyttivät hyökkääjät. Ludvig XIV jakoi armeijansa kahtia: Henri Turennen johtama puolikas operoi lähinnä idässä Reinillä saksalaisia vastaan, toisen puoliskon pysyessä lännessä hollantilaisia vastassa.


title: Ranskan–Hollannin sota

text: Kesällä 1673 alkoi sodan ensimmäinen suuri piiritys, joka johti Maastrichtin antautumiseen 30. kesäkuuta. Tämän johdosta myös Espanja liittyi sotaan Alankomaiden puolelle, liitosta oli tosin aikaisemmin vetäytynyt Brandenburg, Ludvigin ostettua heidät ulos kullallaan. Ylimääräinen takaisku Ranskalle tuli, kun Englanti lopetti merisodan Hollantia vastaan helmikuussa 1674.


title: Ranskan–Hollannin sota

text: Ranskalaiset hallitsivat sodankäyntiä Hollannissa valtaamalla useita linnoituksia Sébastien Vaubanin johdolla vuosina 1674–1676.


title: Ranskan–Hollannin sota

text: Vuodesta 1673 alkaen Turennen johtama armeija hävitti Reinin jokilaaksoa estääkseen keisarillista armeijaa hyökkäämästä Ranskaan (ns. ensimmäinen Pfalzin hävitys). Turenne voitti keisarin armeijan Sinzheimin taistelussa 16. kesäkuuta 1674. Fredrik Vilhelmin liityttyä sotaan uudestaan Brandenburgin armeija koetti yhdistyä keisarillisten kanssa syksyllä, mutta Turenne löi keisarin armeijan uudestaan Enzheimin taistelussa 4. lokakuuta 1674. Taistelun jälkeen Fredrik Vilhelm ja keisarilliset onnistuivat yhdistämään voimansa ja Turenne jäi alakynteen, ollen pakotettu vetäytymään. Yhdistynyt saksalaisarmeija siirtyi talvileiriin, mutta Turenne jatkoi poikkeuksellisesti sotimista vuoden loppuun, jolloin hän voitti keisarilliset vielä Türkheimin taistelussa 4. tammikuuta 1675. Seuraavan kesän alussa Turenne kuoli taistelussa saksalaisia vastaan ja aloite Reinillä siirtyi saksalaisille seuraavan vuoden ajaksi.